জে. কে. রাউলিং রচিত প্রথম উপন্যাসের নাম কী ?
জে কে রাউলিং
হ্যারি পটার সিরিজের গল্প লেখার পর সারা বিশ্বজুড়েই জনপ্রিয় হয়ে ওঠেন রাউলিং। মাঝেমধ্যে ছদ্মনামেও লেখেন তিনি। ‘রবার্ট গালব্রেইথ’ ছদ্মনামে তিনি ‘কুকোস কলিং’ নামের একটি বই লেখেন ২০১৩ সালে। তার এই বইটি যখন প্রকাশিত হয় তখন খুব বেশি কপি বিক্রি হয় নি। কিছুদিনের মধ্যে প্রকাশ পেয়ে যায় যে, এই বইটি রাউলিং এর লেখা। ব্যাস রাতারাতি কয়েক শত থেকে ১.৫ মিলিয়ন কপি বিক্রি হয় একই বই। বুঝতেই পারছেন জে.কে. রাউলিং মানেই বইয়ের ব্র‌্যান্ড।
তারকনাথ গঙ্গোপাধ্যায়
তার রচিত "স্বর্ণলতা" উপন্যাসটিতে প্রথম গ্রামের গরিব ভদ্র বাঙালির সাংসারিক সুখদুঃখের অনুজ্জ্বল জীবনের পরিচয় পাওয়া যায়। উপন্যাসটি প্রথম প্রকাশিত হয় একটি পত্রিকায়। পরে এটি ১৮৭৪ খ্রীষ্টাব্দে বই আকারে প্রকাশিত হয়। "স্বর্ণলতা" ছিল একটি অত্যন্ত সরল রচনা। এই উপন্যাসটি রাজশাহীর জ্ঞানাঙ্কুর পত্রিকার প্রথম বর্ষে ধারাবাহিক ভাবে প্রকাশিত হয় ১২৭৯ বঙ্গাব্দে। অমৃতলাল বসুর বসুর নাটক সরলা তার এই উপন্যাস অবলম্বনে তৈরী যা স্টার থিয়েটারে ১৮৮৮ সালে প্রথম অভিনীত হয় ও জনপ্রিয়তা অর্জন করে। যশোরে অবস্থান করা কালীন নিজে কল্পলতা মাসিক পত্রিকা সম্পাদনা করেছেন।
অরুন্ধতী রায়
দ্য গড অব স্মল থিংস, আমেরিকান মুখ্য সংবাদপত্রগুলিতে অগ্রণী পর্যালোচনা পায় যেমন দ্য নিউ ইয়র্ক টাইমস (একটি "চকচকে প্রথম উপন্যাস," [16] "অসাধারণ", "প্রাথমিকস্তরে নৈতিকভাবে তেজঃপূর্ণ এবং কল্পনামূলকভাবে এত নমনীয়" ) এবং লস এঞ্জেলেস টাইমস ("কাঁটার মত খোঁচা দেওয়া এবং গুরুত্বপূর্ন বেগময় উপন্যাস") এবং কানাডার প্রকাশনা যেমন টরন্টো স্টার ("একটি সতেজ, ঐন্দ্রজালিক উপন্যাস" )। বছরের শেষের দিকে এটি টাইম দ্বারা ১৯৯৭ এর পাঁচটি সেরা বইগুলির মধ্যে একটি গণ্য হয়। যুক্তরাজ্যের সমালোচনামূলক প্রতিক্রিয়া ছিল কম ইতিবাচক, এবং বুকার পুরস্কার দেওয়ায় বিতর্ক সৃষ্টি হয়; কারমেন কলিল, ১৯৯৬এর একটি বুকার প্রাইজ বিচারক, উপন্যাসটি "জঘন্য" নামে অভিহিত করেন, এবং দ্য গার্ডিয়ান প্রসঙ্গটি "গভীরভাবে বিষণ্ণজনক" বলে উল্লেখ করে। ভারতে, বইটি সমালোচিত হয় বিশেষ করে অরুন্ধতীর গৃহ রাজ্য কেরালার মুখ্যমন্ত্রী, ই.কে.নয়ান কর্তৃক যৌনতার অসংযত বিবরণ জন্য, যেখানে তাঁকে অশ্লীলতার অভিযোগের উত্তর দিতে হয়।
আর্থার কোনান ডয়েল
জীবনের প্রথমভাগে, তিনি এডিনবরা বিশ্ববিদ্যালয়ে ভেষজবিদ্যা বিষয়ে পড়াশোনা করেন এবং শেষতক লন্ডনে স্থায়ীভাবে বসবাস করতে শুরু করেন। ভেষজ-ব্যবসায় গা-ছাড়া ভাবের কারণে তাঁর হাতে থাকত বিস্তর অবসর। এবং এমনি একসময়ে তিনি সুবিখ্যাত শার্লক হোম্‌স সিরিজের গল্পগুলি লিখতে শুরু করেন। তাঁর প্রথম সাফল্য ছিল 'রক্তসমীক্ষা' ("A Study in Scarlet")। এটি সর্বপ্রথম ১৮৮৭ সালে "বীটনের বড়দিনের বার্ষিকী"তে ("Beeton's Christmas Annual") প্রকাশিত হয়। ১৮৯০ সালে 'চিহ্নচতুষ্টয়' ("The Sign of Four") প্রকাশিত হওয়ার পর তিনি ভেষজ-ব্যবসা ছেড়ে দেন এবং লেখা-লেখিতে পুরোমাত্রায় আত্মনিয়োগ করেন। তিনি অনেক গল্প, কল্প-কাহিনী এবং ইতিহাস-কেন্দ্রিক রোমাঞ্চ কাহিনী লিখলেও বিখ্যাত চরিত্র শার্লক হোম্‌স-কে নিয়ে লেখা গোয়েন্দা-কাহিনীগুলিই তাকে বিশ্বজোড়া খ্যাতি এনে দিয়েছে। সত্য বলতে কি, এই হোমস্ চরিত্রটির উপর একঘেয়েমিজনিত বিরক্তির কারণে ডয়েল যখন 'শেষ সমস্যা' ("The Final Problem")-এ হোম্‌স-কে মেরে ফেলেন, তখন জনতার দাবির মুখে হোমস চরিত্রটিকে অলৌকিকভাবে পুনরুজ্জীবিত করতে বাধ্য হন।
আর্নেস্ট হেমিংওয়ে
১৯২১ সালে তিনি হ্যাডলি রিচার্ডসনকে বিয়ে করেন এবং প্যারিস চলে যান। সেখানে তিনি বিদেশি করেসপন্ডেন্ট হিসেবে কাজ করেন এবং "হারানো প্রজন্ম" নামে আধুনিক লেখক ও শিল্পীদের প্রবাসী সম্প্রদায় দ্বারা প্রভাবিত হন। তাঁর প্রথম উপন্যাস "দ্য সান অলসো রাইজেস" ১৯২৬ সালে প্রকাশিত হয়। ১৯২৭ সালে হ্যাডলির সাথে তাঁর বিবাহবিচ্ছেদ হয় এবং তিনি সাংবাদিক পলিন ফাইফারকে বিয়ে করেন। স্পেনীয় গৃহযুদ্ধ থেকে ফিরে আসার পর ফাইফারের সাথেও তাঁর বিবাহবিচ্ছেদ হয়। যুদ্ধের অভিজ্ঞতা হতে তিনি "ফর হুম দ্য বেল টোলস" (১৯৪০) উপন্যাস রচনা করেন। ১৯৪০ সালে তিনি মার্থা গেলহর্নকে বিয়ে করেন। দ্বিতীয় বিশ্বযুদ্ধের সময় লন্ডনে ম্যারি ওয়েলশের সাথে তাঁর সাক্ষাতের পর গেলহর্নের সাথে তাঁর বিচ্ছেদ হয়। তিনি নরম্যান্ডি ল্যান্ডিং ও প্যারিসের স্বাধীনতার সময় উপস্থিত ছিলেন।
রজনী হ'ল উতলা
রজনী হ'ল উতলা হল বুদ্ধদেব বসু রচিত একটি বিখ্যাত ছোটগল্প। গল্পটি বিংশ শতাব্দীর বিশ-ত্রিশের দশকে প্রবল আলোড়ন সৃষ্টিকারী সাহিত্য পত্রিকা কল্লোলের চতুর্থ বর্ষের (১৩৩৩ বঙ্গাব্দ; ১৯২৬ খ্রিষ্টাব্দ) জ্যৈষ্ঠ সংখ্যায় প্রথম প্রকাশিত হয়। সাহিত্যের বিষয় হিসেবে শরীরী প্রেমকে তুলে এনে তৎকালীন সমাজে এই গল্প এক প্রবল ঝড়ের সূচনা করেছিল।
হ্যারি পটার অ্যান্ড দ্য প্রিজনার অব আজকাবান
হ্যারি পটার অ্যান্ড দ্য প্রিজনার অফ আজকাবান (ইংরেজিতে Harry Potter and the Prisoner of Azkaban) ব্রিটিশ লেখিকা জে কে রাউলিং রচিত হ্যারি পটার উপন্যাস সিরিজের তৃতীয় বই। বইটি ১৯৯৯ সালের ৮ জুলাই প্রকাশিত হয়। এটি ১৯৯৯ সালে হুইটব্রেড বুক অ্যাওয়ার্ড ও ব্র্যাম স্টোকার অ্যাওয়ার্ড এবং ২০০০ সালে লুকাস অ্যাওয়ার্ড লাভ করে। এছাড়াও হুগো অ্যাওয়ার্ডের জন্য মনোনয়ন লাভ করে। বইটির কাহিনী অবলম্বনে নির্মিত চলচ্চিত্র ২০০৪ সালের ৩১ মে যুক্তরাজ্যে এবং ৪ জুন যুক্তরাষ্ট্রে মুক্তি লাভ করে।
পার্সি জ্যাকসন অ্যান্ড দি অলিম্পিয়ানস
পার্সি জ্যাকসন অ্যান্ড দি অলিম্পিয়ানস (ইংরেজি: Percy Jackson & the Olympians) রিক রিঅর্ড্যান রচিত কাল্পনিক অ্যাডভেঞ্চার ও কল্পসাহিত্যমূলক উপন্যাসের একটি সিরিজ। মার্কিন যুক্তরাষ্ট্রের পটভূমিতে রচিত হলেও এই বইগুলির মূল ভিত্তি গ্রিক পুরাণ। সিরিজের অন্তর্গত মোট পাঁচটি উপন্যাস ও "দ্য ডেমিগড ফাইলস" ও "ডেমিগডস অ্যান্ড মনস্টারস" নামে দুটি স্পিন-অফ বই। সিরিজের প্রথম বই "দ্য লাইটনিং থিফ" অবলম্বনে "" নামে একটি চলচ্চিত্র নির্মিত হয়েছে। ২০১০ সালের ১২ ফেব্রুয়ারি ছবিটি যুক্তরাষ্ট্র ও কানাডায় মুক্তি পায়।
লুসি হকিং
২০০৭ সালে তিনি "জর্জেস সিক্রেট কি টু দ্য ইউনিভার্স" (George's Secret Key to the Universe) নামে একটি দুঃসাহসিক অভিযানমূলক গল্প প্রকাশ করেন, যাতে জর্জ নামের এক ছোট্ট বালক কম্পিউটার-উৎপাদিত একটি তোরণের ভিতরে ফসকে পড়ে যায় এবং এটির মাধ্যমে সে সৌরজগতের চারিদিকে ভ্রমণ করেন। গল্পটি তার বাবা স্টিফেন হকিং এবং হকিং এর পি এইচ ডি ছাত্র ক্রিস্টোফ গ্যালফার্ডকে সাথে নিয়ে লেখা হয়। এটি ৩৮ টি ভাষায় অনূদিত হয়েছে এবং ৪৩ টি দেশে প্রকাশিত হয়েছে।.২০০৯ সালে প্রকাশিত হয় "জর্জেস কসমিক ট্রেজার হান্ট" (George's Cosmic Treasure Hunt), পরবর্তী গল্প যাতে মহাবিশ্বে প্রাণের অস্তিত্বের জন্য একটি পরিদর্শনের অভিযান বর্ণনা করা হয়েছে। ২০১১ সালে তার তৃতীয় শিশু গল্প প্রকাশিত হয় যার শিরোনাম হচ্ছে "জর্জ অ্যান্ড দ্য বিগ ব্যাং" যেটি বিগ ব্যাং এর সময় কি ঘটেছিলো সে সম্পর্কিত।
হ্যারি পটার অ্যান্ড দি অর্ডার অব দ্য ফিনিক্স
হ্যারি পটার অ্যান্ড দ্য অর্ডার অব দ্য ফিনিক্স (ইংরেজিতে Harry Potter and the Order of the Phoenix) জে. কে. রাউলিং-এর "হ্যারি পটার" সিরিজের পঞ্চম বই। বইটিতে প্রধান চরিত্র হ্যারি পটার হগওয়ার্টস স্কুলে তার পঞ্চম বর্ষে ফিরে আসে এবং পুরো বছরজুড়েই তাকে বিভিন্ন প্রতিকূল পরিস্থিতি মোকাবেলা করতে হয়।
অব্যক্ত (প্রবন্ধ সংকলন)
হাস্য রসাত্মক বিজ্ঞাননির্ভর এই ছোটগল্পটি বাংলা ভাষায় বৈজ্ঞানিক কল্পকাহিনীগুলোর মধ্যে প্রথম লেখাগুলোর একটি। কোলকাতায় একটি ঝড়ের পূর্বাভাস থাকা সত্ত্বেও ঝড় হয় না এবং তার ফলে গভর্ণমেন্টের আবহাওয়া দফতর জনরোষে পড়ে। পরে লেখক জানান কিভাবে তাঁর হস্তক্ষেপেই আসলে ঝড়টি বিনষ্ট হয়েছিল। গল্পটি জগদীশ চন্দ্র বসু প্রথমে 'নিরুদ্দেশের কাহিনী' নামে কুন্তলীন পুরস্কার প্রতিযোগিতায় (১৮৯৬) পাঠান, যেখানে সেটি প্রথম পুরস্কার পায়। পরবর্তীতে 'পলাতক তুফান' নামে গল্পটি 'অব্যক্ত'তে পুঃনপ্রকাশিত হয়। সম্প্রতি গল্পটি ইংরেজী ভাষায় অনূদিত হয়েছে।
রবার্ট ব্রাউনিং
ব্রাউনিং এর সাহিত্যজীবনের শুরুটা খুব সফল হলেও তিনি সেই সফলতা খুব বেশীদিন ধরে রাখতে পারেননি। তার লেখা প্রথম দীর্ঘ কবিতা পলিন (Pauline) দান্তে গ্রাবিয়েল রসেটির দৃষ্টি আকর্ষণ করতে সক্ষম হয়েছিল। এর পরের কবিতা প্যারাসেলসাস (Paracelsus) ওয়ারর্ডসওয়ার্থ ও ডিকেন্স কর্তৃক প্রশংসিত হয়। কিন্তু ১৮৪০ সালে তার লিখিত দুর্বোধ্য কাব্য সরডেলো (Sordello) কোন জনপ্রিয়তা পায়নি। ১৮৪৬ সালে ব্রাউনিং আর একজন ইংরেজ কবি এলিজাবেথ ব্যারেটকে বিয়ে করেন। সেই সময়ে এলিজাবেথ তার চেয়ে বেশী জনপ্রিয় ছিলেন। বিয়ের পর তারা ইটালি চলে যান। সেখানে ১৯৪৯ সালে রবার্ট পেন ব্রাউন নামে তাদের একটি পুত্র সন্তানের জন্ম হয়। ১৮৬১ সালে এলিজাবেথা মারা যান। এরপর রবার্ট ব্রাউনিং তার ছেলেকে নিয়ে লন্ডনে ফিরে আসেন।
দ্য কোরাল আইল্যান্ড
দ্য কোরাল আইল্যান্ড: আ টেল অফ দ্য প্যাসিফিক ওশান () (১৮৫৮) হল স্কটিশ লেখক আর. এম. ব্যালেনটাইন রচিত একটি উপন্যাস। কেবলমাত্র কিশোর নায়কদের নিয়ে লেখা এই উপন্যাসটি কিশোর কথাসাহিত্যের প্রথম যুগের রচনাগুলির অন্যতম। এই উপন্যাসে তিনটি কিশোরের দুঃসাহসী অভিযানের বর্ণনা দেওয়া হয়েছে। এক জাহাজডুবির ঘটনায় একমাত্র বেঁচে যাওয়া এই তিন কিশোর দক্ষিণ প্রশান্ত মহাসাগরের এক নির্জন দ্বীপে পরিত্যক্ত অবস্থায় বাস করছিল।
প্রেমেন্দ্র মিত্র
প্রেমেন্দ্র মিত্র প্রথম বাঙালি সাহিত্যিক যিনি নিয়মিত কল্পবিজ্ঞান বা বিজ্ঞান-ভিত্তিক গল্প-উপন্যাস রচনায় মনোনিবেশ করেন। তার বিজ্ঞান সাহিত্য রচনার শুরু ১৯৩০ সালে। রামধনু পত্রিকায় ক্ষিতীন্দ্রনারায়ন ভট্টাচার্য তাকে ছোটদের জন্যে লিখতে অনুরোধ করলে 'পিঁপড়ে পুরান' কাহিনীটি লেখেন। এটিই তার প্রথম কল্পবিজ্ঞান রচনা। কুহকের দেশে গল্পে তার কল্পবিজ্ঞান ও এডভেঞ্চার কাহিনীর নায়ক মামাবাবুর আত্মপ্রকাশ। ১৯৪৮ সালে ড্রাগনের নিশ্বাস বের হলে মামাবাবু পাঠক aমহলে জনপ্রিয় হন। তাঁর রচিত কয়েকটি বিখ্যাত কল্পবিজ্ঞান গল্প ও উপন্যাসের নাম নিচে দেওয়া হল:
কিরণ দেশাই
কিরণের প্রথম উপন্যাস "হুলাবালু ইন দ্য গুয়াভা অর্চার্ড" ১৯৯৮ সালে প্রকাশিত হয়। সালমান রুশদির মত খ্যাতনামা সাহিত্যিক তার এই উপন্যাসের প্রশংসা করেন। এই বইয়ের জন্য বিটি ট্রাস্ক পুরস্কার অর্জন করেন।
আর. কে. নারায়ণ
নারায়ণের বাবা যখন মহারাজা’স কলেজ হাইস্কুলে বদলি হয়ে যান, তখন নারায়ণ তাঁর পরিবারের সঙ্গে মহীশূরে চলে আসেন। এই বিদ্যালের গ্রন্থাগারটি ছিল অত্যন্ত সমৃদ্ধ। তাঁর বাবারও বইয়ের একটি বিশাল সংগ্রহ ছিল। নারায়ণের বই পড়ায় বিশেষ আগ্রহ থাকায় এতে তাঁর সুবিধাই হয়। এই সময় তিনি লেখালিখিও শুরু করেন। উচ্চ বিদ্যালয়ে পড়াশোনা শেষ করার পর নারায়ণ বিশ্ববিদ্যালয়ের প্রবেশিকা পরীক্ষায় অণুত্তীর্ণ হন। এই সময় এক বছর তিনি বাড়িতে থেকে পড়াশোনা ও লেখালিখি করতে থাকেন। ১৯২৬ সালে প্রবেশিকা পরীক্ষায় উত্তীর্ণ হয়ে তিনি মহারাজা কলেজ অফ মাইসোরে যোগদান করেন। সাধারণত তিন বছরে স্নাতক পাঠক্রমের পড়াশোনা শেষ হলেও, নারায়ণের এই পাঠক্রম শেষ করতে চার বছর লেগেছিল। তাঁর এক বন্ধু তাঁকে বলেছিলেন, স্নাতকোত্তর পাঠক্রমে পড়াশোনা করলে সাহিত্যের প্রতি তাঁর আগ্রহ কমে যাবে। তাই তিনি পড়াশোনা ছেড়ে কিছু সময়ের জন্য বিদ্যালয় শিক্ষকের চাকরি গ্রহণ করেন। কিন্তু সেই বিদ্যালয়ের প্রধান শিক্ষক তাঁকে শারীরশিক্ষার দায়িত্বে নিয়োগ করতে চাইলে তিনি চাকরি ছেড়ে দেন। এই অভিজ্ঞতা থেকে নারায়ণ উপলব্ধি করেন যে, তাঁর একমাত্র কর্মজীবন লেখালিখির ক্ষেত্রেই হওয়া সম্ভব। তিনি বাড়িতে থেকে উপন্যাস রচনা করবেন বলে মনস্থির করেন। তাঁর প্রথম প্রকাশিত রচনাটি ছিল "ডেভেলপমেন্ট অফ মেরিটাইম লজ অফ সেভেনটিনথ সেঞ্চুরি ইংল্যান্ড" নামে একটি বইয়ের সমালোচনা। এরপর তিনি ইংরেজি সংবাদপত্র ও সাময়িক পত্রপত্রিকায় মাঝে মাঝে স্থানীয় বিষয় অবলম্বনে গল্প লিখতে শুরু করেন। লেখালিখি করে তিনি বিশেষ উপার্জন করতেন না (প্রথম বছরে তাঁর আয় ছিল নয় টাকা বারো আনা মাত্র)। কিন্তু তাঁর পরিবার ও বন্ধুবান্ধবেরা তাঁর এই প্রথাবহির্ভূত কর্মজীবন নির্বাচনের ব্যাপারটিকে শ্রদ্ধা ও সমর্থন করতেন। ১৯৩০ সালে নারায়ণ তাঁর প্রথম উপন্যাস "স্বামী অ্যান্ড ফ্রেন্ডস্‌" রচনা করেন। তাঁর মামা এই প্রয়াসটিকে পরিহাস করেছিলেন। প্রথম দিকে প্রকাশকরাও এটি ছাপতে চাননি। এই বইতেই নারায়ণ মালগুডি নামে একটি শহরের কল্পনা করেছিলেন। এই শহরটি ছিল দেশের সামাজিক পরিস্থিতির একটি সুন্দর উপস্থাপনা। এখানে ঔপনিবেশিক শাসনের আরোপিত সীমাবদ্ধতাগুলি উপেক্ষিত হয়েছিল এবং শহরটি গড়ে উঠেছিল ব্রিটিশ ও স্বাধীনতা-উত্তর ভারতের বিভিন্ন সামাজিক ও রাজনৈতিক পরিবর্তনের মধ্যে দিয়ে।
১৯৩৩ সালে কোয়েম্বাটোরে বোনের বাড়িতে ছুটি কাটাতে গিয়ে নারায়ণের সঙ্গে রাজাম নামে স্থানীয় একটি ১৫ বছরের মেয়ের আলাপ হয়। তিনি মেয়েটির প্রেমে পড়ে যান। জ্যোতিষ ও আর্থিক বাধা সত্তেও তিনি মেয়েটির বাবার থেকে অনুমতি গ্রহণে সমর্থ হন এবং মেয়েটিকে বিয়ে করেন। বিয়ের পর নারায়ণ "দ্য জাস্টিস" নামে একটি মাদ্রাজ-ভিত্তিক সংবাদপত্রে সাংবাদিকতা শুরু করেন। এই সংবাদপত্রটির প্রধান উদ্দেশ্য ছিল অব্রাহ্মণদের অধিকার নিয়ে আন্দোলন করা। নারায়ণের মতো একজন ব্রাহ্মণ আইয়ার তাঁদের হয়ে কথা বলছেন দেখে প্রকাশকরা আশ্চর্য হয়ে যান। এই সংবাদপত্রে কাজ করার সময় নারায়ণ বিভিন্ন ধরনের মানুষ ও বিষয়ের সংস্পর্শে আসেন। এর আগে নারায়ণ অক্সফোর্ডে তাঁর এক বন্ধুর কাছে "স্বামী অ্যান্ড ফ্রেন্ডস্‌" গ্রন্থের পাণ্ডুলিপি পাঠিয়েছিলেন। এই সময় সেই বন্ধুটি সেই পাণ্ডুলিপি গ্রাহাম গ্রিনকে দেখান। গ্রিন এই বইটি তাঁর প্রকাশকের কাছে পাঠিয়ে দেন। শেষ পর্যন্ত ১৯৩৫ সালে বইটি প্রকাশিত হয়। এছাড়া ইংরেজি-ভাষী পাঠকমণ্ডলীর কাছে নিজেকে সুপরিচিত করার জন্য গ্রিন নারায়ণকে তাঁর নামটি ছোটো করার পরামর্শ দেন। "স্বামী অ্যান্ড ফ্রেন্ডস্‌" ছিল একটি আংশিক আত্মজীবনীমূলক রচনা। নিজের ছেলেবেলায় দেখা অনেক ঘটনার ভিত্তিতে নারায়ণ এই বইখানি লিখেছিলেন। সমালোচকরা বইটির প্রশংসা করলেও বইটি তেমন বিক্রি হয়নি। নারায়ণের পরবর্তী উপন্যাস "দ্য ব্যাচেলর অফ আর্টস্‌" (১৯৩৫) ছিল অংশত তাঁর কলেজ জীবনের অভিজ্ঞতা থেকে নেওয়া। এই উপন্যাসে দেখা যায় এক বিদ্রোহী কিশোর কিভাবে একটি সুপ্রতিষ্ঠিত প্রাপ্তবয়স্ক ব্যক্তিতে পরিণত হচ্ছে। এই উপন্যাসটির জন্যেও গ্রিন প্রকাশক সংগ্রহ করেছিলেন। বইটি একাধিক প্রকাশক প্রকাশ করেন। নারায়ণের তৃতীয় উপন্যাস "দ্য ডার্ক রুম" (১৯৩৮) ছিল একটি গৃহবিবাদ সংক্রান্ত রচনা। এই উপন্যাসে পুরুষকে দমনশীল ও নারীকে বিবাহের শিকার রূপে দেখানো হয়েছে। অপর একটি প্রকাশক এই উপন্যাসটি প্রকাশ করেন। এটিও সমালোচকদের দ্বারা প্রশংসিত হয়। ১৯৩৭ সালে নারায়ণের বাবা মারা যান। সেই সময় তাঁর আর্থিক সংকট থাকায় তিনি মহীশূরের সরকারের থেকে একটি ভাতা নিতে বাধ্য হন।
হ্যারি পটার (চরিত্র)
রাউলিং এর মতে, ১৯৯০ সালে তিনি যখন ম্যানচেস্টার থেকে লন্ডন যাচ্ছিলেন তখন ট্রেনের জন্য অপেক্ষমাণ থাকাকালে রেলস্টেশনে সর্বপ্রথম তার মাথায় "হ্যারি পটার" এর ধারণাটি আসে। তার মতে, "কালো চুলের চশমা পরা শীর্নকায় ছেলেটি, যে জানতই না যে সে একজন জাদুকর, আমার কাছে ক্রমেই বাস্তব হয়ে উঠছিল"। তিনি হ্যারিকে একজন অনাথ হিসেবে সৃষ্টি করেন। ১৯৯৯ সালে "দ্য গার্ডিয়ান" পত্রিকাকে দেওয়া এক সাক্ষাৎকারে তিনি বলেন, "হ্যারিকে অনাথ হতেই হত; ফলে, সে মুক্ত ও স্বাধীনভাবে বেড়ে উঠতে পারবে। তার মধ্যে বাবা মায়ের অনুশাসন মেনে চলা বা তাদেরকে অসন্তুষ্ট করার কোন ভয় থাকবে না। হগওয়ার্টসকেও একটি আবাসিক স্কুল হতেই হত। কেননা সিরিজের বেশিরভাগ গুরুত্বপূর্ণ ঘটনাই রাতের বেলা সংঘটিত হয়েছে! এছাড়া এখানে রয়েছে নিরাপত্তা। আমার নিজের একজন সন্তান থাকলে আমাকে এটা বিশ্বাস করতেই হবে যে শিশুদের জন্য সর্বাগ্রে নিরাপত্তা নিশ্চিত করা আবশ্যক। হগওয়ার্টস হ্যারিকে সেটাই দিয়েছে।"
হান্স ক্রিশ্চিয়ান এন্ডারসন
রয়েল ডেনিশ থিয়েটারের পরিচালক জোনাস কলিন এন্ডারসেনকে অনেক ভালবাসতেন এবং তাকে স্লাগেলসে একটি গ্রামার স্কুলে পাঠান। রাজা ষষ্ঠ ফ্রেডেরিক যুবকদের শিক্ষার অংশ হিসেবে এই স্কুলটি নির্মাণ করেন। ততদিনে এন্ডারসেনের প্রথম গল্প "দ্য ঘোস্ট অ্যাট পালনাটোক্‌স গ্রেভ" (১৮২২) প্রকাশিত হয়েছিল। মেধাবী ছাত্র না হলেও, তিনি ১৮২৭ সাল পর্যন্ত এলসিনোরের একটি স্কুলে পড়াশুনা চালিয়ে যান।
দ্য সান অলসো রাইজেস
দ্য সান অলসো রাইজেস () হল মার্কিন সাহিত্যিক আর্নেস্ট হেমিংওয়ে রচিত উপন্যাস। এটি ১৯২৬ সালে প্রকাশিত হয়। এতে প্যারিস থেকে পাম্পলোনার সান ফার্মিন উৎসবে ষাঁড়ের দৌড় ও ষাঁড়ের যুদ্ধ দেখতে যাওয়া একদল মার্কিন ও ব্রিটিশ প্রবাসীদের গল্প বিবৃত হয়েছে। প্রকাশিত হওয়ার পর বইটি মিশ্র পর্যালোচনা অর্জন করে। হেমিংওয়ের জীবনীকার জেফ্রি মেয়ার্স লিখেন এই বইটিকে বর্তমান সময়ে "হেমিংওয়ের শ্রেষ্ঠকর্ম" বলে গণ্য করা হয়, এবং হেমিংওয়ে বিষয়ক পণ্ডিত লিন্ডা ওয়েগনার-মার্টিন এটিকে সবচেয়ে গুরুত্বপূর্ণ উপন্যাস বলে অভিহিত করেন। ১৯২৫ সালের অক্টোবর মাসে স্ক্রিবনার্স উপন্যাসটি মার্কিন যুক্তরাষ্ট্রে প্রকাশ করে। এক বছর পর জনাথন কেপ "ফিয়েস্টা" শিরোনামে লন্ডনে উপন্যাসটি প্রকাশ করেন।
রেজাউদ্দিন স্টালিন
স্টালিন রচিত প্রথম কাব্যগ্রন্থ "ফিরিনি অবাধ্য আমি"। পরবর্তীতে তিনি আরও ৪৫টি কাব্যগ্রন্থ রচনা করেন। তার রচিত উল্লেখযোগ্য কাব্যগ্রন্থসমূহ হল "আর্শীবাদ করি আমার দুঃসময়কে", "আঙ্গুলের জন্য দ্বৈরথ", "হিংস্র নৈশ্য ভোজ", "সব জন্মে শত্রু ছিল যে"। তার সর্বশেষ কাব্যগ্রন্থ "তদন্ত রিপোর্ট"। তিনি "রবীন্দ্রনাথ আরোগ্য" নামে একটি প্রবন্ধ গ্রন্থ রচনা করেছেন। তার রচিত ছড়া গ্রন্থ "হাঁটতে থাকো"। স্টালিন রচিত একমাত্র উপন্যাস "সম্পর্কেরা ভাঙ্গে"। তার কবিতার একটি একক সিডি "আবার একদিন বৃষ্টি হবে", এটি আবৃত্তি করেন প্রদীপ ঘোষ। অনুবাদক জাকারিয়া সিরাজী "সিলেক্টটেড পয়েমস অব রেজাউদ্দিন স্টালিন" নামে একটি গ্রন্থ ইংরেজিতে অনুবাদ করেন। রেজাউদ্দিন স্টালিনের কবিতা ইংরেজি, হিন্দি, উর্দু, উড়িয়া, রুশ, জার্মান, চীনা, জাপানী ও ফরাসী ভাষায় অনূদিত হয়েছে।
ট্যাঙ্গু এবং লাভাডিওর অ্যাডভেঞ্চার
"দি ফ্লাইং ফিউরিজ" নামে ১৯৬৬ সালের এপ্রিল থেকে সেপ্টেম্বর মাসে ব্রিটিশ কমিক পত্রিকা "লায়ন" এ ইংরেজি প্রকাশিত হয়। অবশ্য ইংরেজি কাহিনীতে প্রধান চরিত্রগুলোর নাম ট্যাঙ্গু থেকে জিম 'জেট' পাওয়ার এবং লাভাডিউর থেকে টেরি ম্যাডেন করা হয়। ট্যাঙ্গু এবং লাভাডিওর প্রথম রোমাঞ্চকর কাহিনী "ল'ইকোল ডে আইলস" এর অনুবাদ "ফ্লাইং ফিউরিজ"। দি অ্যারোনটস নামে ১৯৭৩ সালে একটি বার্ষিকী প্রকাশিত হয়। ডেস্টিনিশন ফ্যাসিফিক এবং মিন্যাসে সুর মুরোরা নামের দুইটি কাহিনীর উপর ভিত্তি করে বার্ষিকীটি রচিত হয়। এই বার্ষিকীতে অবশ্য প্রধান চরিত্রদ্বয়ের আসল নাম রাখা হয়।
অরুন্ধতী রায়
অরুন্ধতী তাঁর প্রথম উপন্যাস "দ্য গড অব স্মল থিংস" ১৯৯২ সালে লিখতে শুরু করেন, যা ১৯৯৬ সালে শেষ হয়। বইটি আধা-আত্মজীবনীমূলক এবং একটি প্রধান অংশ আয়ামানামে তাঁর শৈশবের অভিজ্ঞতা তুলে ধরেছেন।
কাবুলিওয়ালা
কাবুলিওয়ালা রবীন্দ্রনাথ ঠাকুর রচিত একটি ছোটগল্প। এটি ১৮৯২ সালে প্রকাশিত হয়। গল্পে আফগান থেকে আসা এক ফল বিক্রেতার সাথে বাঙালি এক লেখকের ছোটো বাঙালি মেয়ের পরিচয় হয় এবং সে তাকে আফগানে ফেলে আসা মেয়ের মত ভালোবাসে।
জিম ক্যারল
উপন্যাস
কিয়া আবদুল্লাহ
তার প্রথম উপন্যাস লাভ, লাইফ ও অ্যাসিমিলেইশন লেখেন তিনি কুইন ম্যারি, লন্ডন বিশ্ববিদ্যালয় থেকে কম্পিউটার সায়েন্সে ব্যাচেলর অব সায়েন্স ডিগ্রি লাভ করার পর। তার এই উপন্যাস যথেস্ট বিতর্ক ও প্রশংসার জন্ম দেয়। বাংলাদেশী সম্প্রদায়ে এমনকি তার নিজের পরিবারেও এই উপন্যাস ব্যাপক বিতর্কের জন্ম দেয়। বিশেষ করে টাওয়ার হেমলেট এলাকার মাদকাসক্তি সমস্যার অতি খোলামেলা বর্ণনা ও বেশ কিছু যৌনতা সমৃদ্ধ চিত্র। এত বিতর্ক থাকা সত্ত্বেও আব্দুল্লাহ বলেনঃ “"আমার একটি কন্ঠস্বর আছে এবং আমি বলব যে আমি কি চাই। আমি পেছনে যাচ্ছি না। আমি কোন পেছনের ব্যাপার মঞ্চায়িত করছি না। জনগণকে বলতে দেওয়া উচিত যা তারা বলতে চায়।"” মনিকা আলীর ব্রিক লেন উপন্যাসের সাথে এটার তুলনা করা হয়েছে। এই সম্পর্কে তিনি বলেন, “"আমি অনুভব করছি যে আমরা দু’জন বিষয়বস্তুর জন্য একই পায়রার খোপে আবদ্ধ হয়েছি।"” এই উপন্যাসের সাফল্যের কারণে তিনি এশিয়ান উম্যান ম্যাগাজিনে যোগ দেওয়ার জন্য প্রস্তাব পান যা একটি দক্ষিণ এশিয়ার মহিলাদের জীবন যাত্রার ওপর চাকচিক্যময় মাসিক পত্রিকা। এক বছর এই পত্রিকায় কাজ করার পর তিনি মুক্ত সাংবাদিক হয়ে যান ও তার মনোবৈজ্ঞানিক দ্বিতীয় উপন্যাস চাইল্ডস প্লে লিখেন যা ২০০৯ সালের ডিসেম্বরে প্রকাশিত হয়। এরপর আবদুল্লাহ এশিয়ানা ম্যাগাজিনে কলাম লেখার প্রস্তাব পান ও তা গ্রহণ করেন। এর পাশাপাশি তিনি গার্ডিয়ান পত্রিকার জন্য লেখা শুরু করেন রাজনীতি থেকে সম্পর্ক পর্যন্ত বিষয়সীমায়। তিনি অনেক বিখ্যাত এশিয়ান শিল্পীদের সাক্ষাৎকার নেন, এর মাঝে মীরা সায়াল, আনুশকা সঙ্কর এবং নিতিন সাওনী অন্যতম। তিনি বিবিসি ও চ্যানেল ৪-এর অনেক প্রামাণ্যচিত্র ও খবরে হাজির হন ও রেডিও ২-এর জেরেমি ভাইন শো তে মাঝে মাঝে উপস্থিত হন।
ডেভিড হারবার্ট লরেন্স
১৯০৮ সালে সদ্য যোগ্যতাপ্রাপ্ত লরেন্স তাঁর প্রথম জীবনের বাসভূমি ত্যাগ করে লন্ডনে চলে আসেন। ক্রয়ডনের ডেভিডসন রোড স্কুলে শিক্ষকতা শুরু করেন। পাশাপাশি চলতে থাকে তাঁর লেখালিখিও। জেসি চেম্বার্সের পাঠানো তাঁর প্রথম দিকের কয়েকটি কবিতা "দ্য ইংলিশ রিভিউ" পত্রিকার প্রভাবশালী সম্পাদক ফোর্ড ম্যাডক্স ফোর্ডের (তখন তিনি পরিচিত ফোর্ড হারমান হেফার নামে) নজরে পড়ে। তাঁর সম্মতিতে "অডর অব ক্রিস্যানথেমামস" গল্পটি উক্ত পত্রিকায় ছাপা হয়। তাতে লন্ডনের বিশিষ্ট প্রকাশন সংস্থা হেইনম্যান আগ্রহী হয়ে তাঁকে আরও লিখতে অনুরোধ করে। পেশাদার লেখক হিসেবে তাঁর জীবনের সেই সূত্রপাত; যদিও তার পরেও পুরো এক বছর তিনি শিক্ষকতা করে গিয়েছিলেন। ১৯১০ সালে তাঁর প্রথম প্রকাশিত উপন্যাস "দ্য হোয়াইট পিকক" প্রকাশের অব্যবহিত পরেই লরেন্সের মা মারা যান। তিনি ক্যান্সারে আক্রান্ত হয়েছিলেন। এতে যুবক লরেন্স অত্যন্ত ভেঙে পরেন। মায়ের মৃত্যুর পরবর্তী মাসগুলিকে তিনি পরে ব্যাখ্যা করেছিলেন তাঁর "অসুখের বছর" ("sick year") হিসেবে। স্পষ্টতই বোঝা যায়, মায়ের সঙ্গে লরেন্সের সম্পর্ক ছিল অত্যন্ত ঘনিষ্ঠ। তাই মায়ের মৃত্যু তাঁর জীবনে এক অন্যতম গুরুত্বপূর্ণ মোড় প্রতিপন্ন হয়। ঠিক যেমন মিসেস মোরেলের মৃত্যু তাঁর বিখ্যাত আত্মজৈবনিক উপন্যাস "সনস অ্যান্ড লাভার্স" রচনার ক্ষেত্রে একটি গুরুত্বপূর্ণ মোড় হয়ে দাঁড়ায়। এই রচনাটিতে তাঁর মফস্বলে বেড়ে ওঠার ইতিকথা অনেকটাই তুলে ধরেছিলেন।
রবীন্দ্রনাথ ঠাকুর
রবীন্দ্রনাথ ঠাকুর মোট তেরোটি উপন্যাস রচনা করেছিলেন। এগুলি হল: "বৌ-ঠাকুরাণীর হাট" (১৮৮৩), "রাজর্ষি" (১৮৮৭), "চোখের বালি" (১৯০৩), "নৌকাডুবি" (১৯০৬), "প্রজাপতির নির্বন্ধ" (১৯০৮), "গোরা" (১৯১০), "ঘরে বাইরে" (১৯১৬), "চতুরঙ্গ" (১৯১৬), "যোগাযোগ" (১৯২৯), "শেষের কবিতা" (১৯২৯), "দুই বোন" (১৯৩৩), "মালঞ্চ" (১৯৩৪) ও "চার অধ্যায়" (১৯৩৪)। "বৌ-ঠাকুরাণীর হাট" ও "রাজর্ষি" ঐতিহাসিক উপন্যাস। এদুটি রবীন্দ্রনাথের প্রথম উপন্যাস রচনার প্রচেষ্টা। এরপর থেকে ছোটগল্পের মতো তাঁর উপন্যাসগুলিও মাসিকপত্রের চাহিদা অনুযায়ী "নবপর্যায় বঙ্গদর্শন", "প্রবাসী", "সবুজ পত্র", "বিচিত্রা" প্রভৃতি পত্রিকায় ধারাবাহিকভাবে প্রকাশিত হয়।
আনোয়ারা সৈয়দ হক
আনোয়ারার প্রথম ছোটগল্প "পরিবর্তন" ১৯৫৪ সালে দৈনিক সংবাদে প্রকাশিত হয়। ১৯৫৫ সাল থেকে ১৯৫৭ সাল পর্যন্ত তিনি নিয়মিত দৈনিক ইত্তেফাকের কচি কাঁচার আসরে লিখতেন। মাইকেল মধুসূদন কলেজে পড়াকালীন দৈনিক আজাদ, মাসিক মোহাম্মদী ও গুলিস্তা পত্রিকায় তাঁর লেখা গল্প, কবিতা প্রকাশিত হত। গুলিস্তা পত্রিকায় লিখে তিনি পুরষ্কৃতও হয়েছেন। ঢাকা মেডিকেল কলেজে পড়াকালীন লেখালেখির পাশাপাশি তিনি কলেজের বিভিন্ন সাংস্কৃতিক কর্মকান্ডের সাথে জড়িয়ে পড়েন। এই সময়ে ঢাকা থেকে প্রকাশিত প্রথম শ্রেণীর পত্র-পত্রিকা ও বিভিন্ন মেডিকেল জার্নালে তার লেখা ছাপা হত। তার প্রথম উপন্যাস ১৯৬৮ সালে সচিত্র সন্ধানীতে প্রকাশিত হয়। তার "সেই প্রেম সেই সময়" ও "বাজিকর" উপন্যাসে সাধারন মানুষের দুঃখ-দুর্দশা ও আশা-আকাঙ্ক্ষার কথা বর্ণিত হয়েছে। "নরক ও ফুলের কাহিনী" উপন্যাসে লিখেছেন তার ছেলেবেলার কথা। "বাড়ি ও বণিতা" উপন্যাসে চিত্রায়িত হয়েছে মধ্যবিত্ত পরিবারের সামাজিক সমস্যা। উপন্যাস ছাড়া তিনি শিশুদের জন্য সাহিত্য রচনা করেছেন। ১৯৭৭ সালে "ছানার নানার বাড়ি", "বাবার সাথে ছানা" (১৯৮৬), "ছানা এবং মুক্তিযুদ্ধ" (১৯৮৭), ১৯৯০ সালে "তৃপ্তি", "আবেদ হোসেনের জোৎস্না দেখা", ১৯৯২ সালে "হাতছানি", "আগুনের চমক" এবং "মুক্তিযোদ্ধার মা" নামক শিশুতোষ গল্প ও উপন্যাসগুলি প্রকাশিত হয়।
দ্য লর্ড অব দ্য রিংস
১৯৩৭ সালে প্রকাশিত টলকিনের পূর্ববর্তী উপন্যাস "দ্য হবিট"-এর পরিপূরক উপন্যাস বা সিকোয়েল হিসেবে জে. আর. আর. টলকিন "লর্ড অফ দ্য রিংস"-এর রচনা শুরু করেন। "দ্য হবিট" উপন্যাসের ব্যবসায়িক সাফল্যের পর প্রকাশক জর্জ অ্যালেন অ্যান্ড আনউইন উক্ত উপন্যাসের একটি পরিপূরক উপন্যাস রচনা করার অনুরোধ রাখেন লেখকের কাছে। টলকিন তাদের সতর্কিত করে রাখেন যে তিনি অত্যন্ত ধীরে লিখবেন। এবং তাঁর রচনা হবে এযাবৎ লিখিত যাবতীয় রচনার সঙ্গে সঙ্গতিপূর্ণ। অ্যালেন অ্যান্ড আনউইন সিলমারিলিওন ও "রোভর্যান্ডম"-এর সমসাময়িক খসড়াটি বাতিল করে ফার্মার গিলস অ্যান্ড হ্যাম-কে গ্রহণ করে। তারা ভেবেছিল হবিট সংক্রান্ত আরও গল্প জনপ্রিয়তা লাভ করবে। তাই পঁয়তাল্লিশ বছর বয়সে টলকিন একটি গল্পে হাত দেন, যেটি পরে "দ্য লর্ড অফ দ্য রিংস" নামে পরিচিত হয়। বারো বছর পর ১৯৪৯ সালে উপন্যাস রচনার কাজ সমাপ্ত হয়। তবে ১৯৫৫ সালের আগে এর সম্পূর্ণাংশ প্রকাশিত হয়নি। যখন হয় তখন টলকিনের বয়স তেষট্টি।
শার্লক হোমস
কোনান ডয়েল হোমসকে নিয়ে চারটি উপন্যাস ও ছাপ্পান্নটি ছোটগল্প লিখেছেন। প্রথম কাহিনি "আ স্টাডি ইন স্কারলেট" ১৮৮৭ সালের "বিটন’স ক্রিসমাস অ্যানাল" পত্রিকায় প্রকাশিত হয়। দ্বিতীয় কাহিনি "দ্য সাইন অব দি ফোর" ১৮৯০ সালে "লিপিনকোট’স মান্থলি ম্যাগাজিন" পত্রিকায় প্রকাশিত হয়। ১৮৯১ সালে "দ্য স্ট্র্যান্ড ম্যাগাজিন" পত্রিকায় প্রথম ছোটোগল্পের সিরিজটি প্রকাশিত হওয়ার পরই শার্লক হোমস চরিত্রটি ব্যাপক জনপ্রিয়তা অর্জন করে। ১৯২৭ সাল পর্যন্ত হোমসকে নিয়ে একগুচ্ছ ছোটগল্পের সিরিজ ও আরও দুটি ধারাবাহিক উপন্যাস প্রকাশিত হয়। হোমস কাহিনির পটভূমির সময়কাল ১৮৮০ থেকে ১৯০৭ সাল; শেষ ঘটনাটির সময়কাল অবশ্য ১৯১৪।
হরক্রাক্স
হরক্রাক্স (ইংরেজিতে Horcrux) হচ্ছে ব্রিটিশ লেখিকা জে কে রাউলিং রচিত "হ্যারি পটার" উপন্যাস সিরিজের একটি জাদুক্ষমতাসম্পন্ন বস্তু। এটি ডার্ক ম্যাজিক বা কালো জাদুর একটি উপকরণ যা অমরত্ব লাভের উদ্দেশ্যে তৈরি করা হয়। সিরিজের ষষ্ঠ উপন্যাস, "হ্যারি পটার অ্যান্ড দ্য হাফ-ব্লাড প্রিন্স" এ সর্বপ্রথম প্রত্যক্ষভাবে হরক্রাক্সের কথা উল্লেখ করা হয়; যদিও পূর্ববর্তী উপন্যাসসমূহেও পরোক্ষভাবে এর উপস্থিতি ছিল। রাউলিং হোরেস স্লাগহর্ন চরিত্রের মাধ্যমে হরক্রাক্সের অস্তিত্ব সম্পর্কে পাঠকদের অবহিত করেন। লর্ড ভলডেমর্ট এর হরক্রাক্সগুলো উদ্ধার ও ধ্বংস করা সিরিজের শেষ দুইটি বই "হ্যারি পটার অ্যান্ড দ্য হাফ-ব্লাড প্রিন্স" ও "হ্যারি পটার অ্যান্ড দ্য ডেথলি হ্যালোস" এর প্রধান উদ্দেশ্য।
জে কে রাউলিং
রাউলিং এর বাবা-মা দুজনই ছিলেন পেশাজীবী। তাই রাউলিং ও তার বোনকে একাকীই সময় কাটাতো হতো। তাই তার বাবা-মা তাদের দুই বোনকে মজার মজার সব গল্পের বই কিনে দিতেন। এরপর সেই সময়  থেকেই মজার মজার গল্প লিখতেন তিনি, আর সেই গল্পগুলো লেখা শুরু করেছিলেন তাঁর বোনকে পড়ে শোনানোর জন্য। এভাবেই তার মনের মধ্যে বাসা বাঁধে নামকরা লেখিকা হওয়ার স্বপ্ন। তার স্বপ্ন ছিল – তার লেখা বই দোকানে আসা মাত্র পাঠকরা লুফে নিবে। এক সময় তার সেই স্বপ্ন সত্যি হয়েছে।
অনুবাদে হ্যারি পটার
ব্রিটিশ লেখিকা জে. কে. রাউলিং রচিত হ্যারি পটার উপন্যাস সিরিজ ইতিহাসের সর্বাধিক পঠিত শিশুসাহিত্য এ পরিণত হয়েছে। বিভিন্ন দেশে বিভিন্ন বয়সী পাঠকেরা এর পাঠক। ২০১১ সালের এপ্রিল মাস পর্যন্ত বইগুলোর ৪৫০ মিলিয়ন কপিরও বেশি বিক্রিত হয়েছে এবং প্রায় ৬৪ টি ভাষায় অনূদিত হয়েছে। তবে ব্রাজিলীয় পর্তুগিজ এবং সিম্পলিফাইড চাইনিজ ভাষার অনুবাদগুলোও যদি ধরা হয়, তাহলে বলা যায় বইগুলো কমপক্ষে ৬৭ টি ভাষাতে অনুবাদ হয়েছে। (আমেরিকান ইংরেজি সংস্করণ ছাড়াই।)
অনিল ভৌমিক
কিশোর বয়সে 'পাঠশালা' পত্রিকায় প্রথম তাঁর 'সে' গল্পটি প্রকাশিত হয়। শিক্ষকতার সময়ে তিনি ছাত্রদের কাছে বলতে শুরু করেন দুঃসাহসী ফ্রান্সিস এবং তার বন্ধুদের গল্প। ছাত্রদের আগ্রহ দেখে তিনি এই গল্পগুলি লেখার পরিকল্পনা করেন। 'শুকতারা' পত্রিকার অন্যতম কর্ণধার ক্ষীরোদ চন্দ্র মজুমদারকে একটি পরিচ্ছেদ লিখে পড়তে দেওয়ার পরে তিনি খুশি হন এবং উৎসাহ দান করেন। এরপর তিনি প্রথম ফ্রান্সিসের কাহিনী 'সোনার ঘন্টা' সমাপ্ত করেন। এটি শুকতারা পত্রিকায় ধারাবাহিকভাবে প্রকাশিত হয়। এর পরের ফ্রান্সিস কাহিনী 'হীরের পাহাড়'ও শুকতারাতেই প্রকাশিত হয়। এর পরের কাহিনীগুলি প্রকাশে সবথেকে বেশি উৎসাহ দেন 'উজ্জ্বল সাহিত্য মন্দির' প্রকাশনা সংস্থার কর্ণধার কিরীটিকুমার পাল। তিনি ফ্রান্সিসের কাহিনী ছাড়াও আরো কিছু কাহিনী রচনা করেছেন। পরাশর রায় ছদ্মনামে শুকতারায় তার রচিত ত্রয়ী সত্যসন্ধানীর কাহিনী প্রকাশিত হয়।
কপালকুণ্ডলা
কপালকুণ্ডলা সাহিত্য সম্রাট বঙ্কিমচন্দ্র চট্টোপাধ্যায় রচিত দ্বিতীয় উপন্যাস। সম্ভবত এটি বাংলা সাহিত্যের প্রথম সার্থক রোমান্টিক উপন্যাস। ১৮৬৬ খ্রিস্টাব্দে এটি প্রথম প্রকাশিত হয়। এটি বাংলা সাহিত্যের একটি কাব্যধর্মী উপন্যাস।প্রাকৃতিক দুর্যোগের কবলে পড়ে নবকুমার এক জনবিচ্ছিন্ন দ্বীপে আটকা পড়েন। সেখানে এক কাপালিক তাকে বলি দিতে উদ্যত হয়। তখন কাপালিকের পালিতা কন্যা কপালকুণ্ডলা তার প্রাণ বাঁচিয়ে পালিয়ে যেতে সাহায্য করে। স্থানীয় মন্দিরের অধিকারীর সহায়তায় নবকুমার কপালকুণ্ডলাকে বিয়ে করে নিজের বাড়ি সপ্তগ্রামে ফিরে আসেন। পথে মতিবিবি বা লুৎফউন্নিসা নামে এক বিদেশী রমণীর সঙ্গে তাদের সাক্ষাৎ হয়।
সৈয়দ শামসুল হক
ঢাকা বিশ্ববিদ্যালয়ে পড়াকালীন ১৯৫৬ সালে প্রথম উপন্যাস "দেয়ালের দেশ" প্রকাশিত হয়। তার রচিত "এক মহিলার ছবি" (১৯৬১), "অনুপম দিন" (১৯৬২), "সীমানা ছাড়িয়ে (১৯৬৪)" উপন্যাসগুলো জনপ্রিয়তা লাভ করে। ষাটের দশকে তার রচিত উপন্যাসগুলো "পূর্বাণী" পত্রিকায় ঈদসংখ্যায় প্রকাশিত হত। তার রচিত "খেলারাম খেলে যা" উপন্যাসকে অনেকে যৌনআশ্রিত বলে আখ্যা দেন। তিনি উপন্যাসের ভূমিকায় এই উপন্যাসকে 'এদেশের সবচেয়ে ভুল বোঝা উপন্যাস' হিসেবে অভিহিত করেছেন।
আর্নেস্ট হেমিংওয়ে
"দ্য নিউ ইয়র্ক টাইমস" ১৯২৬ সালে তাঁর প্রথম উপন্যাস সম্পর্কে লিখে, " কোন বিশ্লেষণই "দ্য সান অলসো রাইজেস" উপন্যাসের গুণমান বর্ণনা করতে পারবে না। এটি সত্যিই পাঠককে আটকে রাখার মত একটি গল্প, এবং কৃশ, কঠোর ও অ্যাথলেটিক গদ্যধারায় বর্ণিত। জেমস ন্যাজেলের মতে, "দ্য সান অলসো রাইজেস" পরিমিত ও আঁটসাঁট গদ্য লেখা যা হেমিংওয়েকে বিখ্যাত করে তুলে এবং মার্কিন লেখনীর প্রকৃতিতে পরিবর্তন নিয়ে আসে।" ১৯৫৪ সালে যখন হেমিংওয়েকে সাহিত্যে নোবেল পুরস্কার প্রদান করা হয়, তাতে বলা হয়, "বর্ণনার শিল্পে তাঁর পাণ্ডিত্যের জন্য, অতি সম্প্রতি "দ্য ওল্ড ম্যান অ্যান্ড দ্য সী" উপন্যাসে যা উপস্থাপিত হয়েছে, এবং সমকালীন লেখনীর ধরনে তাঁর প্রভাবের জন্য।"
দ্য চাইল্ড অফ দ্য ক্যাভার্ন
লেজ আন্দ নোয়া (আক্ষরিক অর্থে দ্য ব্ল্যাক ইন্ডিস) হল ফরাসি লেখক জুল ভার্নের লেখা একটি উপন্যাস যা ১৮৭৭ সালের মার্চ ও এপ্রিলে "লে টেম্পস" পত্রিকায় ধারাবাহিকভাবে ছাপা হয়। এর পরপরই পিয়েরে-জুল হেতজেল উপন্যাসটি প্রকাশ করেন। স্যাম্পসন লো, মার্সটন, সার্ল ও রিভিংটন ১৮৭৭ সালের অক্টোবর মাসে দ্য চাইল্ড অফ দ্য ক্যাভার্ন, বা স্ট্রেঞ্জ ডুইংস আন্ডারগ্রাউন্ড নামে বইটির প্রথম ইউকে সংস্করণ প্রকাশ করে। উপন্যাসটির অন্যান্য ইংরেজি শিরোনামের মধ্যে রয়েছে ব্ল্যাক ডায়মন্ডস ও দ্য আন্ডারগ্রাউন্ড সিটি।
ডেভিড হারবার্ট লরেন্স
জার্মানি থেকে আল্পসের পথ ধরে দক্ষিণে ইতালির দিকে পদব্রজে রওয়ানা হন তাঁরা। এই যাত্রার স্মৃতি ধরা আছে তাঁর প্রথম ভ্রমণ কাহিনি "টুইলাইট ইন ইতালি" নামক পরস্পর-সংযুক্ত প্রবন্ধসংগ্রহ এবং "মিস্টার নুন" নামক এক অসমাপ্ত উপন্যাসে। ইতালিতে থাকাকালীন লরেন্স "সনস অ্যান্ড লাভার্স" উপন্যাসের চূড়ান্ত খসড়াটি প্রস্তুত করেন। ১৯১৩ সালে প্রকাশিত এই উপন্যাস তাঁর প্রথম জীবনে দেখা শ্রমিক শ্রেণির বাস্তব জীবনচিত্রের একটি স্পষ্ট চিত্রণ রূপে আখ্যাত হয়। যদিও লরেন্স এই কাজে এতটাই ক্লান্ত হয়ে পড়েন যে এডওয়ার্ড গারনেটকে মূলপাঠ থেকে প্রায় একশো পাতা বাদ দেওয়ার অনুমতি দিয়ে দেন।
এডওয়ার্ড মরগ্যান ফরস্টার
ফরস্টারের তৃতীয় উপন্যাস ছিল "আ রুম উইথ আ ভিউ" (১৯০৮)। এটিই তাঁর লঘুতম ও সর্বাপেক্ষা অধিক আশাবাদী উপন্যাস। এটিই তাঁর প্রথম শুরু করা উপন্যাস। এর আদি খসড়াগুলির নাম ছিল "লুসি"। এই উপন্যাস তরুণী লুসি হানিচার্চের তার তুতো-ভাইয়ের সাথে ইতালি ভ্রমণের এবং মুক্তচিন্তক জর্জ এমারসন ও নান্দনিকতাবাদী সিসিল ভাইসের মধ্যে থেকে একজনকে বেছে নেওয়ার কাহিনি। জর্জের বাবা মিস্টার এমারসন সেই সব দার্শনিকদের রচনা উদ্ধৃত করতেন যাঁরা ফরস্টারকে প্রভাবিত করেছিলেন। এঁদের মধ্যে উল্লেখনীয় ছিলেন স্যামুয়েল বাটলার। ১৯৮৫ সালে মারচেন্ট আইভরি "আ রুম উইথ আ ভিউ" চলচ্চিত্রায়িত করেন।
রোম্যান্স উপন্যাস
১৭৪০ সালে রচিত স্যামুয়েল রিচার্ডসনের "পামেলা, অর ভার্চু রিওয়ার্ডেড" উপন্যাসটি প্রথম যুগের রোম্যান্স উপন্যাসের একটি নিদর্শন। দুইটি কারণে এই বইখানি ছিল যুগান্তকারী : প্রথমত, সমগ্র উপন্যাসটির উপজীব্য বিষয় ছিল কোর্টশিপ বা প্রণয়-যাঞ্ছা এবং দ্বিতীয়ত, বইটির মূখ্যচরিত্র ছিলেন এক নারী, যাঁর দৃষ্টিকোণ থেকেই লেখক গল্পটি উপস্থাপনা করেন। পরবর্তী শতকে জেন অস্টিন এই শাখাটিকে পরিবর্ধিত করেন। তাঁর রচিত "প্রাইড অ্যান্ড প্রেজুডিস" উপন্যাসখানিকে রোম্যান্স সাহিত্যধারার সর্বোৎকৃষ্ট কীর্তি বলে মনে করা হয়। অস্টিনের রচনা থেকে অনুপ্রাণিত হয়ে জর্জেট হেয়ার ১৯২১ সালে ঐতিহাসিক রোম্যান্সের সূচনা ঘটান। এর প্রায় এক দশক পর থেকে ব্রিটিশ কোম্পানি মিলস অ্যান্ড বুন প্রথম ক্যাটেগরি রোম্যান্স উপন্যাস প্রকাশ করতে শুরু করেন। উত্তর আমেরিকায় হারলেকুইন এন্টারপ্রাইজ লিমিটেড এই বইগুলি পুনরায় বিক্রি করতে থাকেন। এর ফলে পাঠকদের কাছে এই বইগুলির প্রত্যক্ষ বাজার সৃষ্টি হয় এবং ক্ষুদ্র ব্যবসায়ীরাও বইগুলি বিক্রি করতে থাকেন।
ভার্জিনিয়া উল্‌ফ
পেশা হিসাবে উল্ফ লেখালেখি শুরু করেন ১৯০০ সালে। টাইমস লিটারারি সাপ্লিমেন্ট এ তার প্রথম লেখা প্রকাশিত হয়। তাঁর প্রথম উপন্যাস ‘দ্য ভয়েজ আউট’ প্রকাশিত হয় ১৯১৫ সালে। প্রকাশিত হয় তাঁর সৎ ভাইয়ের কোম্পানি গেরাল্ড ডাকওয়ার্থ এন্ড কোম্পানি লিঃ থেকে। তাঁর বেশীরভাগ লেখার প্রকাশক তিনি নিজেই। প্রকাশিত হয়েছিল হগার্থ প্রেস থেকে। উল্ফ তাঁর লেখায় চরিত্রগুলির মনস্তাত্ত্বিক ও আবেগের বিষয়গুলি নিয়ে অনেক পরীক্ষা নিরিক্ষা করেন। দ্বিতীয় বিশ্বযুদ্ধের পর তাঁর সুনাম কিছুটা কমে আসে।
রবার্ট ব্যাডেন পাওয়েল
সামরিক জীবনের বিভিন্ন অভিজ্ঞতা থেকে, বিশেষ করে ম্যাফেকিংয়ের যুদ্ধ থেকে তিনি ধারনা পান বালকদেরকে দিয়েও উপযুক্ত প্রশিক্ষণের মাধ্যমে গুরুত্বপূর্ণ কাজ সমাধা করা যেতে পারে। ম্যাফেকিংয়ের যুদ্ধে স্বেচ্ছাসেবক বালকদলের অবদান দেখে তিনি অভিভূত হন এবং এরপর থেকেই বালকদেরকে নিয়ে কিছু একটা করার পরিকল্পনা চলতে থাকে। পরবর্তীতে মাত্র ২০ জন বালক নিয়ে ১৯০৭ সালে পরীক্ষামূলক ভাবে স্কাঊট আন্দোলন বা বয় স্কাউট হিসেবে আত্মপ্রকাশ করে। এ প্রসঙ্গে তিনি তাঁর প্রথম পুস্তিকা 'হ্যান্ডবুক ফর বয়েজ' লিখেন। স্কাউটক্রাফটকে ভিত্তি করে উডব্যাজ প্রোগ্রাম শুরু করেন যা জুলু সম্প্রদায়ের জীবনগাঁথাকে ঘিরে পরিচালিত হয়েছিল।
আ ফ্লোটিং সিটি
আ ফ্লোটিং সিটি, যা ক্ষেত্রবিশেষে দ্য ফ্লোটিং সিটি নামেও অনূদিত, () হল ফরাসি লেখক জুল ভার্ন এর একটি অ্যাডভেঞ্চার উপন্যাস যা ১৮৭১ সালে ফ্রান্সে প্রথম প্রকাশিত হয়। প্রকাশনার সময়ে উপন্যাসটি "অ্যারাউন্ড দ্য ওয়ার্ল্ড ইন এইটি ডেইজ" এর মতই জনপ্রিয়তা অর্জন করে। ১৮৭৪ সালে এর প্রথম যুক্তরাজ্যীয় এবং যুক্তরাষ্ট্রীয় সংস্করণ প্রকাশিত হয়। জুল ফেহা উপন্যাসটির মূল চিত্রণ করেন।
রোলিং স্টোন
১৯৭০-এর দশকে, "রোলিং স্টোন" রাজনৈতিক কভারেজের পাশাপাশি একটি ছাপ তৈরি করতে প্রচেষ্টা চালায়, গনজো সাংবাদিক হান্টার এস থম্পসনের লেখা রাজনৈতিক অংশের মধ্য দিয়ে। থম্পসন প্রথম "রোলিং স্টোন"'র পাতায় তার সবচেয়ে বিখ্যাত কাজ "ফিয়ার অ্যান্ড লোথিং ইন লাস ভেগাস" প্রকাশ করেন, যেখানে তিনি ২০০৫ সালে তার মৃত্যুর আগে পর্যন্ত অবদানকারী সম্পাদক ছিলেন। ১৯৭০-এর দশকে, ম্যাগাজিনটি ক্যামেরন ক্রো, লেস্টার ব্যাঙ্স, জো ক্লেইন, জো এস্স্ফারহাস, প্যাট্টি স্মিথ এবং পি. জে. ও'রুরকে সহ অনেক বিশিষ্ট লেখকগণের কর্মজীবন শুরু করতে সাহায্য করেছে। এই সময়ে ম্যাগাজিনটির সংকলনে বেশকয়েকটি জনপ্রিয় গল্প অর্ন্তভূক্ত হয়েছে, যার মধ্যে রয়েছে প্যাটি হেরস্ট অপহরণ ওডিসি। একটি সাক্ষাৎকার, যেখানে তিনি তার ব্যাপক সংখ্যক সহকর্মীদের জন্য বক্তব্য রাখেন, বলেন যে, তিনি নিজ কলেজ প্রাঙ্গনে প্রাথমিক আগমনের পর ম্যাগাজিনটির প্রথম সংখ্যা কিনেছিলেন, এবং একে একটি "উত্তরণ রাইট" হিসাবেও বর্ণনা করেন।
মাগল
মাগল (ইংরেজিতে Muggle) বলতে, জে কে রাউলিং রচিত "হ্যারি পটার" উপন্যাস সিরিজে, জাদুক্ষমতাহীন সাধারণ মানুষ, অর্থাৎ যারা জাদুবিশ্বের অন্তর্ভুক্ত নয় তাদের বোঝায়। স্কুইব এবং মাগল-বর্ন এর সাথে মাগলদের পার্থক্য আছে। স্কুইব বলতে বোঝায় এমন মানুষকে যাদের পিতামাতা জাদুকর অথচ তাদের নিজেদের জাদুক্ষমতা নেই, অর্থাৎ জাদুকর নয়। মাগল-বর্ন স্কুইবের বিপরীত, অর্থাৎ মাগলবর্ন বলতে এমন জাদুকর ও ডাইনীদের বোঝায় যাদের পিতামাতার কোন জাদুক্ষমতা ছিল না, অথচ তারা নিজেরা জাদুকর। মাগল শব্দটি সর্বপ্রথম দেখা যায় প্রথম বই "হ্যারি পটার অ্যান্ড দ্য ফিলোসফার্স স্টোন" এর প্রথম অধ্যায়ে, যখন বেগুনী আলখাল্লা পরিহিত একজন অদ্ভুত লোক হ্যারির আঙ্কেল ভার্নন ডার্সলিকে "মাগল" বলে সম্বোধন করেছিল। মাগল শব্দটির অস্তিত্ব হ্যারি পটারের আগেও লক্ষ্য করা যায়, তবে তা অপ্রচলিত ছিল।
হ্যারি পটার অ্যান্ড দ্য ডেথলি হ্যালোস
হ্যারি পটার অ্যান্ড দ্য ডেথলি হ্যালোস (ইংরেজি: Harry Potter and the Deathly Hallows) ব্রিটিশ লেখিকা জে. কে. রাউলিং রচিত "হ্যারি পটার" উপন্যাস সিরিজের সপ্তম ও সর্বশেষ খন্ড। বইটি ২০০৭ সালের ২১ জুলাই প্রকাশিত হয়। পূর্ববর্তী খন্ড "হ্যারি পটার অ্যান্ড দ্য হাফ-ব্লাড প্রিন্স" এর কাহিনীর ধারাবাহিকতায় এ বইটির প্রেক্ষাপট তৈরি হয়েছে। এ বইটির মাধ্যমে হ্যারি পটার সিরিজের সমাপ্তি ঘটে।
"হ্যারি পটার অ্যান্ড দ্য ডেথলি হ্যালোস" যুক্তরাজ্যে ব্লুমসবারি পাবলিশিং, যুক্তরাষ্ট্রে স্কলাস্টিক, কানাডায় রেইনকোস্ট বুকস এবং অস্ট্রেলিয়া ও নিউজিল্যান্ডে অ্যালান & আনউইন প্রকাশ করে। এটি আন্তর্জাতিকভাবে ৯৩ টি দেশে একই সাথে প্রকাশিত হয়। "ডেথলি হ্যালোস" বিশ্বের সবচেয়ে দ্রুততম বিক্রিত বই হিসেবে রেকর্ড করে। প্রথম ২৪ ঘণ্টার মধ্যেই এটির ১৫ মিলিয়ন কপি বিক্রি হয়। এই বইটি বিশ্বের বিভিন্ন ভাষায় অনূদিত হয়েছে। এর মধ্যে বাংলা, হিন্দি, ইউক্রেনীয়, পোলীয়, সুয়েডীয়, আরবি, ফরাসি, জার্মান প্রভৃতি উল্লেখযোগ্য।
রোম্যান্স উপন্যাস
ঐতিহাসিক রোম্যান্স উপবর্গটিকে স্থানচ্যুত করা কয়েকটি পরিবর্তন অনেক দেরিতে ক্যাটেগরি রোম্যান্সে গৃহীত হয়েছিল। একটি উত্তর আমেরিকান কোম্পানি মিলস অ্যান্ড বুন কিনে নিলেও এই ধারায় ১৯৭৫ সাল অবধি কোনো আমেরিকান লেখক উঠে আসেননি। এরপরই হার্লেকুইন জেনেট ডেইলে রচিত একটি উপন্যাস কিনে নেয়। ডেইলের রোম্যান্স উপন্যাস সম্পর্কে বলা হয় এগুলি “মার্কিন অনুভূতি, ধ্যানধারণা, ইতিহাস, এবং সর্বোপরি মার্কিন প্রেক্ষাপটে লেখে মার্কিন যুক্তরাষ্ট্রের সংঘটিত নায়ক, নায়িকা এবং কোর্টশিপের উপর আধারিত প্রথম রোম্যান্স।” এই ধরনের বইয়ের বাজার চাহিদা কি হবে তা নিয়ে হার্লেকুইনের দ্বিধা ছিল। তাই এই ধারাটিকে তারা সেইভাবে গ্রহণ করেনি। সত্তরের দশকের শেষের দিকে হার্লেকুইনের সম্পাদক সেই সময়কার সেরা বেস্টসেলিং লেখকদের একজন নোরা রবার্টস রচিত একটি উপন্যাসের পাণ্ডুলিপি এই মর্মে প্রত্যাখ্যান করে যে তাদের নিজস্ব মার্কিন লেখক আছে।
রোম্যান্স উপন্যাস
১৯১১ সালে ঐতিহাসিক রোম্যান্সের আবির্ভাব ঘটে। এই সময় জর্জেট হেয়ের ইংলিশ রিজেন্সির (১৮১১ – ১৮২০) প্রেক্ষাপটে উপন্যাস লিখতে শুরু করেন। উল্লেখ্য, এই সময়ে যুবরাজ রিজেন্ট তাঁর অসুস্থ পিতা তৃতীয় জর্জের হয়ে রাজত্ব চালাচ্ছিলেন। হেয়ের অস্টিনের উপন্যাস থেকে অনুপ্রাণিত হন। অস্টিনও রিজেন্সির সময়কালে উপন্যাস লিখেছিলেন। কিন্তু যেহেতু তিনি তাঁর নিজের সময়কালের সমাজ ও জীবনকেই সাহিত্যে প্রতিফলিত করেছিলেন, সেই হেতু তাঁর রচনা সমসাময়িক রোম্যান্স হিসেবে গণ্য হত। তার হেয়ের যেহেতু তাঁর সময়ের একশো বছর আগে তাঁর কাহিনিকে নিয়ে ফেলেছিলেন, সেই হেতু পাঠকদের সুবিধার্থে তাঁকে অনেক বেশি বিস্তারিত বর্ণনা সংযোজিত করতে হত। এই পটভূমিটি হেয়ের কাহিনিবিন্যাসের অঙ্গ হিসেবেই স্থাপন করতেন, যা সেই সময়ের উপন্যাসে প্রচলিত ছিল না। তাঁর চরিত্রগুলি কতকটা আধুনিক ভাবাপন্ন হত এবং সনাতন ধাঁচের চরিত্রদের দেখা যেত প্রেমের জন্য বিয়ে করতে চাওয়ার নায়িকার যে বাসনা তাকে পাগলামি বলে অভিহিত করতে। হেয়ের ছিলেন বহুপ্রসূ লেখিকা। ১৯৭৪ সালে মৃত্যুর আগে পর্যন্ত বছরে একটি অথবা দুটি ঐতিহাসিক উপন্যাস লিখে গেছেন তিনি।
হগওয়ার্টস
রাউলিং বলেছেন যে, হগওয়ার্টস নামটি তিনি সম্ভবত 'হগওয়োর্ট' গাছ থেকে নিয়েছেন। "হ্যারি পটার" সিরিজ লেখা শুরু করার আগে তিনি কিউ গার্ডেনে এ গাছটি দেখেছিলেন। যদিও 'দ্য হগওয়ার্টস' এবং 'হগওয়ার্ট' নাম দুইটি ১৯৫৪ সালে জিওফ্রে উইলান্স রচিত নাইজেল মোলসওয়ার্থ বই "হাউ টু বি টপ" এ উল্লেখিত রয়েছে।
জ্যোতিপ্রকাশ দত্ত
১৯৬৫ সালে তার প্রথম গল্পগন্থ "দুর্বিনীত কাল" প্রকাশিত হয়। তার গল্পে রয়েছে ছন্দময় কবিতার ছোঁয়া ও সাংকেতিময়তা। তার "পরমাত্মীয়" গল্পে তিনি সাইদ ও শ্রীমন্ত দুই ধর্মের অনুসারী দুই বন্ধুর দুটি চরিত্রের আড়ালে ১৯৪৭ সালের দেশবিভাগ ও সাম্প্রদায়িক সম্প্রীতির বর্ণনা দিয়েছেন। তার অন্যান্য গল্পগন্থ "ফিরে যাও জ্যোৎস্নায়", "প্লাবনভূমি", "যে তোমায় ছাড়ে", "নামহীন ফিরিবে সে নীল জ্যোৎস্নায়", "জলজকুসুম", "হিম চন্দ্রাতপে"-এ তিনি সমাজের বিভিন্ন শ্রেণির মানুষ, সামাজিক ও রাজনৈতিক নিপীড়নের বর্ণনা দিয়েছেন। ১৯৮৯ সালে প্রকাশিত "পুনরুদ্ধার" গল্পে তিনি ব্যক্তির নিজের ক্রোধানুভূতির মাধ্যমে ১৯৬৯ সালের দেশের রাজনৈতিক অস্থিরতার বর্ণনা দিয়েছেন এবং এ থেকে উদ্ধার পাওয়ার আকাঙ্ক্ষা ব্যক্ত করেছেন। বাংলাদেশের মুক্তিযুদ্ধ নিয়েও তিনি গল্প লিখেছেন। এসব গল্পে যুদ্ধের ভয়াবহ সত্যকে তুলে ধরেছেন। "আমৃত্যু আজীবন" গল্পে যুদ্ধপরাধী রাজাকারদের পরিচয় ও তাদের প্রতি সমাজের সাধারন মানুষের ঘৃণা এবং তাদের নিয়ে তাদের পরিবার ও আত্মীয়স্বজনদের লজ্জা প্রকাশ পেয়েছে। "মুক্তিযোদ্ধারা" গল্প আমৃত্যু আজীবনের বিপরীত, এতে মুক্তিযুদ্ধাদের আত্মত্যাগ ও তাদের নিয়ে মানুষের গর্ব ও অহংকার বর্ণিত হয়েছে। "আমার ফুরানোর কাল" গল্পের মাধ্যমে তিনি একজন বালকের চিন্তার বিকাশের পাশাপাশি যুদ্ধের বিবরণ দিয়েছেন। এছাড়া "গল্পকল্প ও বাঁচামরার জীবন" লিখেছেন আধুনিক জীবনধারা নিয়ে। আধুনিক জীবনযাত্রার আড়ালে চিরচেনা জীবনের দূরে সরে যাওয়া ব্যক্ত করেছেন এই গল্পে।
রোম্যান্স উপন্যাস
১৯৭২ সালে অ্যাভন বুকস ক্যাথলিন উডিউইস রচিত "দ্য ফ্লেম অ্যান্ড দ্য ফ্লাওয়ার" প্রকাশ করলে আধুনিক রোম্যান্সের জন্ম হয়। এটিই ছিল “শয্যাকক্ষের নীতি (অনুসরণকারী) প্রথম উপন্যাস”। উপাদান ছাড়াও আরও কয়েকটি কারণে বইটি ছিল যুগান্তকারী। এটিই প্রথম সিঙ্গল টাইটেল রোম্যান্স যা ক্যাটেগরি রোম্যান্সের রীতি লঙ্ঘন করে হার্ডব্যাকের বদলে প্রথমে পেপারব্যাক হিসেবে প্রকাশিত হয়েছিল। ঔষধ-বিক্রেতা এমনকি অনেক সাধারণ দোকানিও বইটি দোকানে রাখতেন। বইটির ২.৩৫ মিলিয়ন কপি বিক্রি হয়েছিল। এর পরপরই অ্যাভন উডিউইসের দ্বিতীয় উপন্যাস "দ্য উলফ অ্যান্ড দ্য ডোভ" এবং নবাগত রোজমেরি রজার্স রচিত দুটি উপন্যাস প্রকাশ করে ১৯৭৪ সালে। রজার্সের উপন্যাসদুটির মধ্যে একটি ছিল "ডার্ক ফায়ারস"। প্রথম তিন মাসে বইটির দুই মিলিয়ন কপি বিক্রি হয়। ১৯৭৫ সালের "পাবলিশার্স উইকলি" প্রদত্ত রিপোর্ট অনুসারে "অ্যাভন ওরিজিন্যাল" উপন্যাসগুলি সম্মিলিতভাবে ৮ মিলিয়ন কপি বিক্রি হয়। পরের বছর প্রকাশিত ১৫০টি ঐতিহাসিক রোম্যান্সের ৪০ মিলিয়নেরও বেশি কপি বিক্রি হয়। এগুলির অনেকগুলিই ছিল পেপারব্যাক।
হাওয়ার্ড জ্যাকবসন
জ্যাকবসন বুকার বিজয়ী ঔপন্যাসিক। "দ্য ফিঙ্কলার কোশ্চেন" ব্রিটিশ ইহুদীর পরিচয় সংকট নিয়ে রিখিত একটি রম্যরচনা। এটি প্রথম রম্যরচনা গ্রন্থ যা ম্যান বুকার পুরস্কারের জন্য নির্বাচিত হয়েছে। প্রবর্তনের ৪২ বৎসরে কোন রম্যরচনা এই পুরস্কার লাভ করেনি। ১৯৯৯ খ্রিস্টাব্দে রচিত উপন্যাস "দ্য মাইটি ওয়ালজার" হাস্যরসাত্মক লেখার স্বীকৃতি হিসেবে "বলিঙ্কার এভরিম্যান ওডহাউজ" পুরস্কার লাভ করে।
জেল্ডা ফিট্‌জেরাল্ড
অ্যালাবামার মন্টগামারিতে জন্মগ্রহণকারী জেল্ডা তার সৌন্দর্য ও গুণের জন্য পরিচিত ছিলেন এবং তার স্বামী স্কট ফিট্‌জেরাল্ড তাকে "প্রথম মার্কিন ফ্ল্যাপার" বলে উল্লেখ করতেন। তিনি এবং স্কট জ্যাজ যুগের নিদর্শন ছিলেন, যার জন্য তাদের এখনো খ্যাতি রয়েছে। স্কটের প্রথম উপন্যাস "দিস সাইড অব প্যারাডাইজ" (১৯২০)-এর সাফল্যের ফলে সমাজের উচ্চ স্তরের সাথে তাদের যোগাযোগ হয়, কিন্তু অতিরিক্ত মদ্য পান, অবিশ্বাস ও একে অপরের প্রতি অভিযোগ বাড়তে থাকে। লেখক আর্নেস্ট হেমিংওয়েকে জেল্ডা অপছন্দ করতেন এবং স্কটের সাহিত্যিক কর্মকাণ্ড কমে যাওয়ার পিছনে তাকে দোষারোপ করতেন। স্কিটসোফ্রিনিয়া রোগের চিকিৎসার পর তিনি বিশেষজ্ঞ ক্লিনিকের মধ্যে আবদ্ধ থাকতেন এবং ১৯৪০ সালে হঠাৎ করে স্কট মারা যাওয়ার পূর্বে তারা আলাদা বসবাস করতেন। সাত বছর পর জেল্ডা নর্থ ক্যারোলাইনার অ্যাশভিলে এক হাসপাতালে চিকিৎসাধীন অগ্নিকাণ্ডে মারা যান।
রোম্যান্স উপন্যাস
১৯৭২ সালে অ্যাভন বুকস প্রকাশিত ক্যাথলিন উইডিউইস রচিত "দ্য ফ্লেম অ্যান্ড দ্য ফ্লাওয়ার" উপন্যাসটি আধুনিক রোম্যান্সের সূচনা করে। এটিই ছিল মূল পেপারব্যাক আকারে প্রকাশিত প্রথম সিঙ্গল-টাইটেল রোম্যান্স উপন্যাস। ১৯৮০-এর দশকে এই ধারাটি সমৃদ্ধিলাভ করে। অনেকসংখ্যক ক্যাটেগরি উপন্যাসের পাশাপাশি সিঙ্গল-টাইটেল উপন্যাসের সংখ্যাও বৃদ্ধি পেতে থাকে। জনপ্রিয় লেখকগণ এই ধারার প্রতি আকৃষ্ট হন এবং প্লট ও চরিত্রচিত্রণে আধুনিকতার ছোঁওয়া লাগে।
কুইডিচ থ্রু দি এজেস
"হ্যারি পটার" জগতের কুইডিচ সম্পর্কে ব্রিটিশ লেখিকা জে. কে. রাউলিং রচিত একটি বই হল কুইডিচ থ্রু দি এজেস। ২০০১ সালে তিনি কেনিলওয়ার্থি হুইস্প ছদ্মনামে বইটি লিখেন। আপাতঃদৃষ্টিতে এটি "হ্যারি পটার" সিরিজের কয়েকটি বইয়ে উল্লেখিত হগওয়ার্টস লাইব্রেরির কুইডিচ থ্রু দি এজেস নামক সত্যিকার একটি বইয়ের কপি।
রন উইজলি
রাউলিং এর মতে, তিনি যেসব চরিত্রকে একেবারে প্রথম দিনেই সৃষ্টি করেছেন, রন তাদের মধ্যে অন্যতম। রনের চরিত্রটি রাউলিং এর প্রিয় বন্ধু শন হ্যারিসের দ্বারা প্রভাবিত হলেও, রাউলিং স্পষ্টভাবেই বলেছেন যে, তিনি কখনোই রনের মাধ্যমে শনকে প্রকাশ করার পরিকল্পনা করেননি, তবে রনের উপর শনের কিছুটা প্রভাব রয়েছে। রন সিরিজে অত্যন্ত গুরুত্বপূর্ণ ভূমিকা পালন করে। যেকোন প্রয়োজনে সে সবসময় হ্যারির পাশাপাশি থাকে। রনের চরিত্রটির অন্যান্য চরিত্রের মতই কিছু স্বকীয় বৈশিষ্ট্য রয়েছে। সে বিভিন্ন সময় "কমিক রিলিফ" হিসেবে আবির্ভূত হয়। তার চরিত্রের একটি অনন্য দিক হল, কর্তব্যের প্রতি তার আনুগত্য। তবে মেধা ও সামর্থ্যের দিক দিয়ে, হ্যারির তুলনায় তার কিছুটা ঘাটতি রয়েছে। বিশেষ করে, জাদুর ক্ষমতায়। তার মধ্যে ভীরুতা নেই, বরং তাকে বেশ সাহসী হিসেবে চরিত্রায়ন করা হয়েছে। এর মধ্যে উল্লেখযোগ্য হল, প্রথম বইয়ে 'বাস্তব জাদুর দাবা' খেলায় তার অংশগ্রহণ এবং মাকড়শাভীতি থাকা সত্ত্বেও দ্বিতীয় বইয়ে নিষিদ্ধ বনে প্রবেশ করা।
হান্স ক্রিশ্চিয়ান এন্ডারসন
এন্ডারসনের রূপকথার গল্প লেখার প্রাথমিক প্রচেষ্টা ছিল শৈশবে তিনি যেসব গল্প শুনেছেন তার পুনর্বিন্যাস। প্রথমদিকে তার মৌলিক রূপকথাসমূহ অনুবাদ করতে অসুবিধার কারণে তেমন স্বীকৃতি লাভ করে নি। ১৮৩৫ সালে এন্ডারসন তার রূপকথা (ডেনীয়: Eventyr; অনুবাদ: "চমত্কার কাহিনী") এর প্রথম দুটি কিস্তি প্রকাশ করেন। প্রথম ভলিউমে আরও গল্প যুক্ত করে ১৮৩৭ সালে প্রকাশিত হয়। এই সংকলনে "দ্য টিন্ডারবক্স", "দ্য প্রিন্সেস অ্যান্ড দ্য পিয়া", "থাম্বেলিনা", "দ্য লিটল মারমেইড", এবং "দি এমপেরর্স নিউ ক্লদস"সহ নয়টি গল্প যোগ করা হয়। এই গল্পগুলো প্রকাশের পরপরই স্বীকৃতি লাভ করে নি এবং বিক্রিও কম হয়েছিল। একই সময়ে এন্ডারসনের "ও. টি." (১৮৩৬) এবং "অনলি আ ফিডলার" এর (১৮৩৭) এই দুটি উপন্যাস সফলতার মুখ দেখে। দ্বিতীয় উপন্যাসটি যুবক সরেন কিয়ের্কেগার পর্যালোচনা করেছিলেন।
এলিয়ানর ক্যাটন
স্নাতকোত্তর শ্রেণীর অভিসন্দর্ভ হিসেবে ২০০৮ সালে দ্য রিহিয়ার্সাল শিরোনামে তিনি তার প্রথম উপন্যাস রচনা করেন। এ উপন্যাসে শিক্ষক ও মাধ্যমিক বিদ্যালয়ে পড়ুয়া ছাত্রীর মধ্যকার সম্পর্ক ও প্রতিক্রিয়া সম্পর্কে ব্যক্ত করা হয়েছে।
কুইডিচ থ্রু দি এজেস
২০০১ সালে রাউলিং "কুইডিচ থ্রু দি এজেস" ও "ফ্যান্টাস্টিক বিস্টস অ্যান্ড হোয়্যার টু ফাইন্ড দেম" নামে "হ্যারি পটার সিরিজের" দু’টি সহায়ক বই লিখেন। বই দু’টির স্বত্ব হতে প্রাপ্ত সমুদয় অর্থ লাইভ এইডের শাখা ও ব্রিটিশ দাতব্য সংস্থা কমিক রিলিফের কাছে যায়। ২০০৮ সালের জুলাই মাস পর্যন্ত বই দু’টি মিলিতভাবে কমিক রিলিফের জন্য ৩০ মিলিয়ন ইউএস ডলারেরও বেশি আয় করে। তখন থেকেই হার্ডকভারেও বইটি ছাপা হয়।"হ্যারি পটারের" কাল্পনিক জগতে "কুইডিচ থ্রু দি এজেস" কেনিলওয়ার্থি হুইস্প নামক একজন বিখ্যাত কুইডিচ বিশেষজ্ঞের লেখা একটি বই।
অ্যালিস (আজব দেশে অ্যালিসের দুঃসাহসীক অভিযান)
অ্যালিসকে একটি কালচারাল আইকন হিসেবে চিহ্নিত করা হয়ে থাকে। অ্যালিসের গল্পের বইগুলো এখনও ছাপা হয়ে থাকে এবং প্রথম বইটি একশোটি ভাষায় অনুদিত হয়েছে। অ্যালিস অ্যাডভেঞ্চার্স ইন ওয়ান্ডারল্যান্ড সময়কে উপেক্ষা করে বর্তমানেও বিখ্যাত বইয়ের তালিকায় নিজের জায়গা করে তার জনপ্রিয়তা অক্ষুণ্ণ রেখেছে। ২০১৫ সালের এক ব্রিটিশ সমীক্ষা অনুযায়ী শিশু সাহিত্যের শীর্ষ ২০টি জনপ্রিয় চরিত্রের মধ্যে একটি হল অ্যালিস। তার নামে এমনকি একটি হেয়ারব্যান্ড-ও বাজারে উপলব্ধ রয়েছে, যা হুবহু টেনিয়েল-এর আঁকা অ্যালিসের হেয়ারব্যান্ডের মতো। অ্যালিসের গল্পদুটির অব্যাহত জনপ্রিয়তার ফলে একে কেন্দ্র করে বহু পরিমার্জনা, গল্প ও শৌখিন দ্রব্য নির্মিত হয়েছে। মধ্য-ভিক্টোরীয় যুগের প্রথম দিক থেকেই সাহিত্যিক ক্ষেত্রে এর প্রভাব লক্ষ্ করা যায়। এইসময় অ্যালিসের গল্পশৈলীর অনুকরণে বহু উপন্যাস ও সমসাময়িক রাজনৈতিক বিষয়ের ওপর ব্যঙ্গরচনা নির্মিত হয়। আবার কোনো কোনো ক্ষেত্রে অ্যালিসের গল্পে ব্যবহৃত কোনো বিষয়কে নতুনভাবে পেশ করার প্রবণতাও দেখা যায়। এই ধরনের রচনায় স্ত্রী-পুরুষ নির্বিশেষে অ্যালিসের মতো চারিত্রিক গুণসম্পন্ন (সাধারণত ভদ্র, স্পষ্টবাদী ও আত্মবিশ্বাসী) এক বা একাধিক প্রধান চরিত্রকে দেখা যায়।
চার্লি চ্যাপলিন
চ্যাপলিন কয়েকটি সাহিত্যিক কল্পকাহিনীরও চরিত্র। তিনি রবার্ট কুভারের ছোটগল্প "চার্লি ইন দ্য হাউজ অব রু" (১৯৮০) এবং গ্লেন ডেভিড গোল্ডের প্রথম বিশ্বযুদ্ধ সময়কালের পটভূমিতে রচিত ঐতিহাসিক উপন্যাস "সানিসাইড" (২০০৯) এর কেন্দ্রীয় চরিত্র। অ্যালান মুর তার "জেরুজালেম" (২০১৬) উপন্যাসের একটি পরিচ্ছেদে ১৯০৯ সালে চ্যাপলিনের জীবনের একটি দিনকে নাট্য রূপ দান করেন।
দ্য পার্কস অব বিয়িং এ ওয়ালফ্লাওয়ার
দ্য পার্কস অফ বিয়িং এ ওয়ালফ্লাওয়ার (ইংরেজিতে: The Perks of Being a Wallflower) মার্কিন লেখক স্টিফেন স্বস্কি রচিত একটি উপন্যাস। এটি ১৯৯৯ সালের ফেব্রুয়ারিতে প্রকাশিত হয়। এই উপন্যাসের কাহিনী একজন কিশোরের মুখ থেকে বিবৃত হয় যার নাম চার্লি। সেই কিশোর একজন অপরিচিত মানুষকে লেখা তাঁর চিঠি আদান-প্রদানের অভিজ্ঞতা বর্ণনা করে। উপন্যাসের কাহিনী ১৯৯০-এর দশকের প্রেক্ষাপটে রচিত হয়েছে। কাহিনীর শুরুতে চার্লি পিটসবার্গের মাধ্যমিক বিদ্যালয়ের একজন ছাত্র থাকে। সে তাঁর সমবয়সী অন্যান্য ছেলে-মেয়েদের চেয়ে বুদ্ধিমান এবং তঁর চিন্তাধারা অন্যদের থেকে আলাদা। কাহিনী যত এগিয়ে যেতে থাকে, দেখা যায় চার্লি কিছুটা লাজুক প্রকৃতি এবং তাঁর বন্ধুদের মাঝে সে খুব একটা জনপ্রিয় নয়।
রিক রিঅর্ড্যান
রাইঅর্ড্যান একাধিক পুরস্কার-বিজয়ী লেখক। তিনি প্রাপ্তবয়স্কদের জন্য "ট্রেস ন্যাভারে" রহস্য সিরিজের রচয়িতা। তাঁর "দ্য মেজ অফ বোনস" বইটি ২০০৮ সালের ২৮ সেপ্টেম্বর নিউ ইয়র্ক টাইমস বেস্টসেলার তালিকার শীর্ষে ছিল। তাঁর "পার্সি জ্যাকসন অ্যান্ড দি অলিম্পিয়ানস" সিরিজটি এক প্রাচীন গ্রিক দেবতার একালের ছেলের অ্যাডভেঞ্চারের গল্প। টোয়েন্টিয়েথ সেঞ্চুরি ফক্স এই সিরিজের চলচ্চিত্র সত্ত্ব ক্রয় করেছে। এই কাহিনির ভিত্তিতে একটি চলচ্চিত্রও মুক্তি পেয়েছে ২০১০ সালের ১২ ফেব্রুয়ারি। রিক রাইঅর্ড্যান সান অ্যান্টোনিওতে তাঁর স্ত্রী ও দুই পুত্রের সঙ্গে বাস করেন। রাইঅর্ড্যান জানিয়েছিলেন যে তিনি মিশরীয় দেবদেবীদের নিয়ে একটি নতুন সিরিজ রচনার কাজে প্রবৃত্ত আছেন। এটি "দ্য কেন ক্রনিকলস" নামে আত্মপ্রকাশ করে। সিরিজের প্রথম বই "দ্য রেড পিরামিড" প্রকাশিত হয় ২০১০ সালের ৪ মে। রাইঅর্ড্যান সান ডিয়েগো কমিক-কন ইন্টারন্যাশানাল ২০১০-এর নিয়মিত অতিথি।
জিম ক্যারল
মাধ্যমিকে পড়াকালীনই ক্যারলের প্রথম কবিতার সংকলন "অরগানিক ট্রেইনস" প্রকাশিত হয়। স্থানীয় সহিত্যিকদের দৃষ্টিগোচর হওয়ার পরে তার কবিতা ১৯৬৭ সালে "দ্য ওয়ার্ল্ড" ম্যাগাজিনে প্রকাশ হতে থাকে। এক বছর পরে ১৯৬৮ সালে তার কবিতা "প্যারিস রিভিউ", ও "পোয়েট্রি"র মত সাহিত্য ম্যাগাজিনে প্রকাশ হয়। ১৯৭০ সালের তার দ্বিতীয় কবিতার সংকলন "৪ আপস অ্যান্ড ১ ডাউন" প্রকাশিত হয়। তিনি অ্যান্ডি ওয়ারল-এর সাথে কাজ শুরু করেন। প্রথমে তিনি চলচ্চিত্রের সংলাপ লিখতেন এবং চরিত্রের নাম ঠিক করে দিতেন। পরবর্তীতে তিনি ওয়ারলের থিয়েটারের সহ-ব্যবস্থাপক হিসেবে কাজ করেন। মূলধারার প্রকাশনী থেকে ক্যারলের প্রথম প্রকাশিত বই হল "লিভিং অ্যাট দ্য মুভিজ" নামে কবিতার সংকলন, যা ১৯৭৩ সালে প্রকাশ করে গ্রসম্যান পাবলিশার্স।
জে কে রাউলিং
২০০৪ সালের ফেব্রুয়ারি মাসে "ফোর্বস" পত্রিকা তার সম্পত্তির পরিমাণ £৫৭৬ মিলিয়ন (১ বিলিয়ন মার্কিন ডলারের কিছু বেশি) বলে তথ্য প্রকাশ করেছে, যা তাকে বই-লিখে বড়লোক হওয়া প্রথম বিলিয়নিয়ার (আমেরিকান ডলারে) হিসেবে প্রতিষ্ঠা করেছে। ২০০৬ সালে "ফোর্বস" পত্রিকা তাকে অপরাহ উইনফ্রের পর পৃথিবীর দ্বিতীয় সেরা মহিলা ধনী হিসেবে তথ্য প্রকাশ করেছে।
মুহম্মদ জাফর ইকবাল
জাফর ইকবাল বিশ্ববিদ্যালয় জীবন থেকেই লেখালেখি করেন। তার প্রথম বৈজ্ঞানিক কল্পকাহিনীমূলক গল্প "কপোট্রনিক ভালোবাসা" সাপ্তাহিক বিচিত্রায় প্রকাশিত হয়েছিল। গল্পটি পড়ে একজন পাঠক দাবি করেন সেটি বিদেশি গল্প থেকে চুরি করা। এর উত্তর হিসেবে তিনি একই ধরণের বেশ কয়েকটি বিচিত্রার পরপর কয়েকটি সংখ্যায় লিখে পাঠান। তার মার্কিন যুক্তরাষ্ট্রে অবস্থানকালে এই গল্পগুলো নিয়ে "কপোট্রনিক সুখ-দুঃখ" নামে একটি বই প্রকাশিত হয়। এই বইটি পড়ে শহীদ-জননী জাহানারা ইমাম খুবই প্রশংসা করেন এবং এই ঘটনায় তিনি এ ধরণের আরও বই লিখতে উৎসাহিত হন। তার প্রথম দিকের বিজ্ঞান কল্পকাহিনীগুলো পাঠকমহলে সমাদৃত হয়। সুদূর আমেরিকাতে বসে তিনি বেশ কয়েকটি বৈজ্ঞানিক কল্পকাহিনী রচনা করেন। দেশে ফিরে এসেও তিনি নিয়মিত বিজ্ঞান-কল্পকাহিনী লিখে যাচ্ছেন, প্রতি বইমেলাতে তার নতুন সায়েন্স ফিকশান কেনার জন্যে পাঠকেরা ভীড় জমায়।
ইউ উইল নেভার ইট লাঞ্চ ইন দিস টাউন এগেইন
বইটি শুরু হয় ১৯৮৯ সালের লেখিকাকে পাঠকের সাথে পরিচয় করানোর মাধ্যমে এবং তা পরপরই পাঠক ১৯৪০ এর দশকে ফিরে যায় ব্রুকলিন-এ যেখানে জুলিয়ার শৈশব কেটেছে। তারপর বইটিতে দেখানো হয় লেখিকার জীবনের শুরুর দিক যখন লেখিকা এবং তার  স্বামী মাইকেল চলচিত্র প্রযোজক হিসেবে আত্মপ্রকাশ করেন। এই জুটির প্রযোজিত প্রথম চলচিত্র ছিল স্টিলইয়ার্ড ব্লুস এবং এর মাধ্যমে তারা ১০০,০০০ ডলার আয় করে নেন। এরপর তারা ক্যালিফর্নিয়ার মালিব্যুতে থাকতে শুরু করেন। তারা কেট নামে মেয়ের বাবা-মা হন লেখিকা যখন তার ক্যারিয়ারের সবচেয়ে ভাল সময়টা কাটাচ্ছিলেন ঠিক তখনই মাদক সেবন শুরু করার মাধ্যমে তার অধঃপতনের শুরু হয়। এমনকি অষ্কার গ্রহণের দিনও তিনি মাদকাসক্ত ছিলেন। মাদক হিসেবে তিনি গ্রহণ করতেন একটি ডায়েট পিল, অল্প পরিমাণে কোক দেড় গ্লাস ওয়াইন এবং ভ্যালিয়াম ৩টি জুলিয়া সে সময়ে হলিউডের প্রথম শ্রেণীর অনেক তারকার গোপন তথ্য ফাঁস করে দেন যাদের মধ্যে স্টিভেন স্পিলবার্গ, মার্টিন স্কোরসেজি, রিচার্ড ড্রেইফাস, ডেভিড গ্রেফান উল্লেখযোগ্য।এদের মধ্যে অনেকেই ছিলেন '৬০ এবং '৭০ এর দশকের হলিউডের প্রাণপুরুষ কিন্তু লেখিকা তাদেরকে খারাপ চোখে দেখতেন। পরবর্তিতে লেখিকা মাদক হিসেবে কোকেইন নেওয়া শুরু করেন। একজন উগ্র মাদকাসক্তের সাথে পরবর্তিতে তিনি সম্পর্ক শুরু করেন যার ফলে লেখিকার নিজের মায়ের অন্ত্যেষ্টিক্রিয়াতেও থাকতে পারেননি। এবিষয়গুলো বইটিতে আলোচিত হয়েছে।
রকিব হাসান
রকিব হাসান-এর লেখা প্রথম বই প্রকাশিত হয় ১৯৭৭ সালে, ছদ্মনামে । স্বনামে প্রথম প্রকাশিত বইটি ছিল অনুবাদগ্ৰস্থ, ব্রাম স্টোকারের ড্রাকুলা” । এরপর অনুবাদ করেছেন এরিক ফন দানিকেন, ফার্লে মোয়াট, জেরাল্ড ডুরেল-এর মত বিখ্যাত লেখকদের অনেক ক্লাসিক বই । অনুবাদ করেছেন মহাক্লাসিক অ্যারাবিয়ান নাইটস ও এডগার রাইস বারোজ এর টারজান সিরিজ । বড়দের উপযোগী তার লেখা কিছু রহস্য উপন্যাসও খুব জনপ্রিয়তা পেয়েছে । সবচেয়ে জনপ্রিয় হয়েছে ছোটদের জন্য লেখা তিন গোয়েন্দা সিরিজটি । এই রবিনকে নিয়ে লিখেছেন আরও দুটাে সিরিজ তিন বন্ধু' ও 'গোয়েন্দা কিশোর মুসা রবিন' । লিখেছেন কিশোর গোয়েন্দা” সিরিজ, খুদে গোয়েন্দা’ সিরিজ, জাফর চৌধুরী ছদ্মনামে রোমহর্ষক’ সিরিজ এবং আবু সাঈদ ছদ্মনামে গোয়েন্দা রাজু সিরিজ । এ ছাড়া কিশোরদের জন্য বেশ কিছু ভূতের বই ও সাইন্স ফিকশনও লিখেছেন তিনি।
জে কে রাউলিং
১৯৬৫ সালের ৩১ জুলাই ইংল্যান্ডের গ্লুসেস্টারশায়ারের ইয়েটে শহরে জন্মগ্রহণ করেন জে.কে. রাউলিং। তার বাবার নাম পিটার এবং মায়ের নাম অ্যানি। তার বাবা ছিলেন ইঞ্জিনিয়ার এবং মা ছিলেন গবেষণাগারের টেকনিশিয়ান। রাউলিং এর পুরো নাম জোয়ান ক্যাথলিন রাউলিং। রাউলিং এর ছোট আরও এক বোন রয়েছে। ছোটবেলাটা কাটে গ্রাম্য পরিবেশে।
গাব্রিয়েল গার্সিয়া মার্কেস
তাঁর প্রথম বৃহদাকার কাজ ছিল “দ্য স্টোরি অব এ শিপরেক্‌ড সেইলর” ("রেলাতো দে উন্‌ নাউফ্রাগো"), যা তিনি ১৯৫৫ সালে পত্রিকা ধারাবাহিক হিসেবে রচনা করেন। একটি সত্য ঘটনা অবলম্বনে লেখা এ বইয়ে ফুটে ওঠে কলম্বিয়ার নৌবাহিনীর একটি দুর্ঘটনাকবলিত জাহাজের কাহিনী; জাহাজটি চোরাচালানির পণ্যের অতিরিক্ত ভারে ডুবে গিয়েছিল। বইটি নিয়ে বিতর্কের সৃষ্টি হয়, কেননা এর কাহিনীর সাথে প্রকৃত ঘটনাটির সরকার কর্তৃক প্রকাশিত বিবরণের মিল ছিল না। সরকারি বিবরণীতে দুর্ঘটনার কারণ হিসেবে ঝড়ের কথা বলা হয়েছিল এবং জীবিত নাবিকদের বীরের মর্যাদা দেয়া হয়েছিল। এর ফলশ্রুতিতেই মার্কেসের বিদেশী সংবাদদাতা জীবন শুরু হয় কেননা দেশে তখন তিনি জেনারেল গুস্তাবো রোহাস পিনিয়ার চক্ষুশূল হয়ে গিয়েছিলেন। এই সিরিজটি পরবর্তীকালে একটি ১৯৭০ সালে প্রকাশিত হয় এবং অনেকে এটিকে উপন্যাস হিসেবেই গ্রহণ করেন।
রন উইজলি
রোনাল্ড বিলিয়াস "রন" উইজলি () হল জে. কে. রাউলিংয়ের "হ্যারি পটার" উপন্যাস সিরিজের একটি কাল্পনিক চরিত্র। সে এই সিরিজের অন্যতম প্রধান চরিত্র। রনকে প্রথম দেখা যায় সিরিজের প্রথম অংশে "হ্যারি পটার অ্যান্ড দ্য ফিলোসফার্স স্টোন (১৯৯৭)" বইতে। হ্যারি পটার ও হারমায়োনি গ্রেঞ্জার এর বন্ধু হিসেবে। সে "উইজলি" নামে একটি পিউর ব্লাড পরিবারের সদস্য। হ্যারি ও হারমায়োনির মত সেও গ্রিফিন্ডর হাউজের সদস্য। ব্রিটিশ অভিনেতা রুপার্ট গ্রিন্ট "হ্যারি পটার" চলচ্চিত্রে রনের ভূমিকায় অভিনয় করেছে।
জে কে রাউলিং
হ্যারি পটার সিরিজের ১ম গল্পটি লেখা শেষ করার পর বইটি প্রকাশ করার জন্য প্রকাশকদের কাছে অনেক ঘুরতে হয়েছিল রাউলিংকে। প্রকাশকদের ধারণা ছিল বইটি তাঁদের ব্যবসায়িকভাবে ক্ষতির সম্মুখীন করবে। আটজন প্রকাশক ফিরিয়ে দেওয়ার পর ব্লুমসবারি নামের একটি প্রকাশনী ১৯৯৭ সালের ২৬ জুন হ্যারি পটার সিরিজের প্রথম বই 'হ্যারি পটার অ্যান্ড দ্য ফিলোসফার্স স্টোন' প্রকাশ করে। এরপরের ইতিহাস সকলেরই জানা। একেবারে অচেনা-অজানা জে.কে. রাউলিং হয়ে যান বিশ্ববিখ্যাত। যে রাউলিংকে এর আগে তার পরিবার ও পরিচিত জনরা ছাড়া অন্য কেউ চিনতো না। বিশ্বব্যাপী হ্যারি পটার সিরিজের ৩৫ কোটি কপি বিক্রি হয়েছে। তবে সবচেয়ে আশ্চর্যজনক বিষয় হলো জে.কে. রাউলিং এর লেখা হ্যারি পটার সিরিজের বই কেনার জন্য প্রকাশিত হওয়ার আগের দিন রাত থেকে মানুষ বইয়ের দোকানের সামনে লাইন দিতো।
হারমায়নি গ্রেঞ্জার
হারমায়নি জিন গ্রেঞ্জার (ইংরেজিতে Hermione Jean Granger) ব্রিটিশ লেখিকা জে. কে. রাউলিং রচিত "হ্যারি পটার" উপন্যাস-সিরিজের এক কাল্পনিক চরিত্র। সিরিজের প্রথম উপন্যাস "হ্যারি পটার অ্যান্ড দ্য ফিলোসফার্স স্টোন" থেকে পরবর্তী প্রতিটি উপন্যাসে তার উপস্থিতি রয়েছে। সিরিজে সে হ্যারি পটার ও রন উইজলির অত্যন্ত ঘনিষ্ঠ বন্ধু হিসেবে আবির্ভূত হয়েছে। তার চরিত্রে বিচক্ষণতা ও বুদ্ধির সমন্বয় ঘটেছে। রাউলিং বলেছেন যে, তিনি হারমায়নির মধ্যে তার নিজের ছোটবেলার চরিত্রকে প্রকাশ করেছেন।
নাসরীন জাহান
নাসরীন জাহান কৈশোর থেকে সাহিত্যচর্চার সাথে জড়িত। ১৯৮৩ সালে প্রতিষ্ঠার পর থেকে তিনি ময়মনসিংহ সাহিত্য সংসদের পাঠচক্র সংগঠন বীক্ষণে অংশ নিতেন। সেখানে কবি নির্মলেন্দু গুনের সাথে পরিচিত হন। "স্থবির যৌবন", "বিচূর্ণ ছায়া", "পথ, হে পথ", "সারারাত বিড়ালের শব্দ" গল্পগ্রন্থগুলো প্রকাশের পর তিনি তার প্রথম উপন্যাস লিখেন। তার রচিত প্রথম উপন্যাস "উড়ুক্কু"। উপন্যাসটি ইংরেজিতে অনুবাদ করেন কায়সার হক। এই উপন্যাসের জন্য তিনি ১৯৯৪ সালে ফিলিপ্‌স সাহিত্য পুরস্কার অর্জন করেন। ১৯৯৪ সালে প্রকাশিত তার দ্বিতীয় উপন্যাস "চন্দ্রের প্রথম কলা"। রূপকথাধর্মী এই উপন্যাসটি প্রথমটির তুলনায় কম সাড়া লাভ করে। ১৯৯৫ সালের একুশে বইমেলায় প্রকাশিত হয় তার রচিত উপন্যাস "চন্দ্রলেখার যাদুবিস্তার" ও মুক্তিযুদ্ধভিত্তিক "যখন চারপাশের বাতিগুলো নিভে আসছে"। পরের বছর একুশে বইমেলায় প্রকাশিত হয় তার দীর্ঘ নিরীক্ষাধর্মী উপন্যাস "সোনালি মুখোশ"। পরবর্তীতে তার রচিত উপন্যাসের মধ্যে "লি", "ক্রুশকাঠের কন্যা", "শঙ্খনর্তকী", "ঈশ্বরের বামহাত" উল্লেখযোগ্য। তার রচিত "ঈশ্বরের বামহাত" উপন্যাস অবলম্বনে নাট্য নির্মাতা সুমন আনোয়ার ২০১১ সালে নির্মাণ করেন ধারাবাহিক নাটক "দূর পাহাড়ের বাতাসেরা"। ২০০৯ সালে "চিল পাখির নীল ঠোঁটে" এবং পরের বছর ২০১০ সালে "সেই সাপ জ্যান্ত" প্রকাশের পর তিনি সাময়িক বিরতি নেন। সর্বশেষ ২০১৬ সালের একুশে বইমেলায় প্রকাশিত হয় তার উপন্যাস "নিঃসঙ্গতার পাহারাদার"।
আ স্টর্ম অব সোর্ডস
"আ স্টর্ম অব সোর্ডস" উপন্যাসটি ২০০১ সালে শ্রেষ্ঠ কাল্পনিক উপন্যাসের জন্য লোকাস পুরস্কার ও ২০০২ সালে শ্রেষ্ঠ উপন্যাসের জন্যে গেফেন পুরস্কার জয় করে এবং ২০০১ সালে শ্রেষ্ঠ উপন্যাসের জন্য নেবুলা পুরস্কারের মনোনয়ন লাভ করে। এটি এই উপন্যাস ধারাবাহিকের প্রথম উপন্যাস হিসেবে বিজ্ঞান কল্পকাহিনী ও কাল্পনিক রচনার জন্য সবচেয়ে সম্মানিত পুরস্কার হুগো পুরস্কারের মনোনয়ন লাভ করে, কিন্তু জে কে রাউলিংয়ের "হ্যারি পটার অ্যান্ড দ্য গবলেট অব ফায়ার" উপন্যাসটির কাছে হেরে যায়।
ক্রিস্টোফার ইশারউড
১৯২৫ সালে এ. এস. টি. ফিশার ডব্লিউ. এইচ. অডেনের সঙ্গে তাঁর পরিচয় করিয়ে দেন। ইশারউড অডেনের সাহিত্যিক পরামর্শদাতা হন। অডেন তাঁর কবিতাগুলি মন্তব্য ও অনুমোদনের জন্য ইশারউডের কাছে পাঠাতেন। অডেনের মাধ্যমে ইশারউডের সঙ্গে আলাপ হয় স্টিফেন স্পেনডারের। পরবর্তীকালে স্পেনডারের সঙ্গে ইশারউড জার্মানিতে অনেকটা সময় কাটিয়েছিলেন। ১৯২৮ সালে ইশারউডের প্রথম উপন্যাস "অল দ্য কনসপিরেটরস্‌" প্রকাশিত হয়। গল্পটি অ্যান্টি-হিরোইক। এটি অনেক আধুনিকতাবাদী ঔপন্যাসিকের অনুকরণে লেখা। নিজের মায়ের কাছে পরাজিত এক যুবকের গল্প এটি। ১৯২৮-২৯ সালে ইশারউড কিংস কলেজ লন্ডনে চিকিৎসাবিদ্যা অধ্যয়ন শুরু করেন। কিন্তু ছয় মাস পরেই পড়া ছেড়ে অডেনের সঙ্গে বার্লিনে কয়েক সপ্তাহের জন্য চলে যান।
নীহাররঞ্জন গুপ্ত
শৈশবকাল থেকেই তিনি সর্বদাই স্বপ্ন দেখতেন লেখক হবার। একসময় তিনি শান্তিনিকেতনে গিয়ে রবীন্দ্রনাথ ঠাকুরের আশীর্বাদ গ্রহণসহ তাঁর স্বাক্ষর বা অটোগ্রাফ সংগ্রহ করেন। আঠারো বছর বয়সে নীহাররঞ্জন তাঁর প্রথম উপন্যাস রাজকুমার রচনা করেন। ইংল্যান্ডে অবস্থানকালীন সময়ে তিনি গোয়েন্দা গল্প রচনায় আগ্রহান্বিত হয়ে স্বীয় লেখার উত্তোরন ঘটান এবং আগাথা ক্রিস্টির সাথে সাক্ষাৎ করেন। ভারতে ফিরে এসে তিনি তাঁর ১ম গোয়েন্দা উপন্যাস "কালো ভ্রমর" রচনা করেন। এতে তিনি গোয়েন্দা চরিত্র হিসেবে কিরীটি রায়কে সংযোজন করেন যা বাংলা গোয়েন্দা সাহিত্যে এক অনবদ্য সৃষ্টি। পরবর্তীতে কিরীটি তীব্র জনপ্রিয়তা পায় বাঙালি পাঠকমহলে। তিনি বাংলা সাহিত্যে রহস্য কাহিনী রচনার ক্ষেত্রে অপ্রতিদ্বন্দ্বী লেখক ছিলেন।
দ্য টাইম মেশিন
১৯৬০ সালের শুরুর সময় থেকে "দ্য টাইম মেশিন" নিয়ে পন্ডিতগণ অনেক মতামত প্রদান করে। প্রথম দিকে ওয়েল্‌সের প্রথম উপন্যাসসমূহ নিয়ে বিশদ গবেষণা হয়েছে, যেমন বার্নার্ড বার্জোঞ্জির "দ্য আর্লি এইচ. জি. ওয়েল্‌স: অ্যা স্টাডি অফ দ্য সাইন্টিফিক রোমান্সেস" এবং বৈজ্ঞানিক কল্পকাহিনীতে কল্পলোক নিয়ে গবেষণা হয়েছে, যেমন মার্ক আর. হিলেজাসের "দ্য ফিউচার অ্যাজ নাইটমেয়ার: এইচ. জি. ওয়েল্‌স অ্যান্ড দ্য অ্যান্টি-ইউটোপিয়ানস্‌"। ১৯৭০-এর দশকে কিছু সমালোচনা ও লিখিত কাজ হয়েছে, যেমন বইটির জটিল প্রকাশনার ইতিহাস, পান্ডুলিপি ও অপ্রকাশিত খন্ড খুঁজে বের করা। ১৯৯৫ সালে বইটির শতবার্ষিকীতে আরও কিছু পর্যালোচনার পুনরুত্থান হয় এবং এর মধ্যে উল্লেখযোগ্য হল ১৯৯৫ সালের কনফারেন্স এবং একাডেমিক পেপারে ব্যাপক পরিমাণে এই উপন্যাসের উদ্ধৃতি, যা মূলত ইউনিভার্সিটি অফ জর্জিয়া প্রেস থেকে ২০০১ সালে মুদ্রিত "এইচ. জি. ওয়েল্‌স্‌স পেরেনিয়াল টাইম মেশিন: সিলেক্টেড এসেজ ফ্রম দ্য সেন্টেনারি কনফারেন্স, "দ্য টাইম মেশিন: পাস্ট, প্রেজেন্ট, অ্যান্ড ফিউচার"" থেকে সংগ্রহ করা হয়। এই প্রকাশনা পরে স্নাতকোত্তর ও পিএইচডি লেভেলের শিক্ষার্থীদের জন্য একটি গাইড বই "এইচ. জি. ওয়েল্‌স্‌স দ্য টাইম মেশিন: অ্যা রেফারেন্স গাইড" (প্রীজার, ২০০৪) লেখার অনুমতি দেয়। "দ্য ওয়েলসিয়ান" জার্নাল "দ্য টাইম মেশিন" ২০টির মত নিবন্ধ প্রকাশ করেছে, এবং মার্কিন যুক্তরাষ্ট্রের একাডেমিক জার্নাল "দ্য আনডায়িং ফায়ার" ২০০২ সালে প্রতিষ্ঠার পর তিনটি নিবন্ধ প্রকাশ করে।
রবিন কুক
"The Year of the Intern" অসফল হওয়ার পর কুক বেস্টসেলারগুলির বিষয়ে অধ্যয়ন করতে থাকেন। পাঠককে আকর্ষণ করার কিছু কৌশল শিখে তিনি "Coma" উপন্যাসে সেগুলি প্রয়োগ করেন। ১৯৭৭ সালের মার্চে উপন্যাসটির পেপারবেকের অধিকার ৮০০,০০০ ডলারে বিক্রী করেন। এর পর ১৯৭৯ সালে তিনি ইজিপ্টোলজী থ্রিলার "Sphinx" এবং ১৯৮১ সালে অন্য একটি মেডিক্যাল থ্রিলার "ব্রেইন" প্রকাশ করেন। তার পর তিনি চিকিৎসকের কেরিয়ার থেকে লেখক জীবনকে প্রাধান্য দেওয়ার সিদ্ধান্ত নেন।
কুকের উপন্যাসগুলিতে চিকিৎসা বিজ্ঞানের তথ্যের সাথে কল্পনার সমাহার দেখা যায়। তাঁর মেডিক্যাল থ্রিলারগুলি মানুষকে আধুনিক চিকিৎসা বিজ্ঞানের প্রযুক্তিগত সম্ভাবনা এবং এর সাথে জড়িত সামাজিক-নৈতিক সমস্যার বিষয়ে সজাগ করে। কুক বলেন যে, মানুষকে চিকিৎসা বিজ্ঞানের নানা অজানা কথার প্রতি আগ্রহী করতে তিনি থ্রিলার লেখেন এবং বইগুলি মানুষজনকে কিছু কথা শিখিয়েছে বলে তিনি বিশ্বাস করেন। এছাড়া, কুক অঙ্গ দান, অঙ্গ সংস্থাপন, উর্বরতা চিকিৎসা, জিনগত অভিয়ন্ত্রণ, ইন্‌ভিট্রো ফার্টিলাইজেশন, চিকিৎসা পর্যটন, চিকিৎসার অন্যায় পদ্ধতি ইত্যাদির বিষয়ে লেখেন।
কুক বোষ্টন এবং ফ্লোরিডার নেপল্‌সের বাড়িতে পত্নী জীন এবং পুত্রের সঙ্গে বাস করেন। সদ্য তিনি মাসাসুসেট্‌স চোখ এবং কানের চিকিৎসালয় থেকে ছুটী নিয়েছেন।
হ্যারি পটার বইয়ে উল্লিখিত চরিত্র
এখানে ব্রিটিশ লেখিকা জে. কে. রাউলিং রচিত "হ্যারি পটার" কল্পকাহিনী উপন্যাস সিরিজে উল্লিখিত সকল চরিত্রের সংক্ষিপ্ত বর্ণনা রয়েছে। এই তালিকাটি চরিত্রসমূহের শেষ নামের বর্ণমালার ক্রমানুসারে বিন্যস্ত করা হয়েছে।
দ্য লাস্ট টেম্পলার
দ্য লাস্ট টেম্পলার রেমন্ড খাউরি রচিত একটি রহস্য-রোমাঞ্চ উপন্যাস। ২০০৫ সালে প্রকাশিত এটিই তার প্রথম উপন্যাস। প্রকাশ হওয়ার পর থেকে নিউ ইয়র্ক টাইমস সেরা বিক্রয়ের তালিকায় এটি ২২ মাস অবস্থান করে।
জেমস হ্যাডলি চেজ
বাড়ী ছাড়ার পর তিনি প্রথমে শুরু করেন বই বিক্রেতার কাজ। তিনি সে সময়ে ‘শিশু-কিশোরদের এনসাইক্লোপিডিয়া’ বিক্রি করতেন। বই বিক্রির পাশাপাশি তিনি একটি পুস্তক প্রকাশনা কোম্পানিতেও চাকরি করতেন। ফটোগ্রাফিতে তার বিশেষ দক্ষতা ছিল। উচ্চাঙ্গ সংগীত এবং মঞ্চ নাটকে তার আগ্রহ ছিল। 
মার্কিন যুক্তরাষ্ট্রে ১৯২৯ থেকে ১৯৩৯ সালের অর্থনৈতিক মন্দার ফলে ঠিক প্রথম বিশ্বযুদ্ধের আগে শিকাগো গ্যাংস্টার নামে এক অপরাধি গোষ্ঠির উত্থান হয়। জেমস এই সময়ে উপলব্ধি করেন যে পাঠকদের মধ্যে গ্যাংস্টারদের নিয়ে গল্পের প্রচুর চাহিদা আছে। এ সময়ে তিনি জেমস কেনস এর লেখা ১৯৩৪ সালে প্রকাশিত ‘পোষ্টম্যান অলয়েজ রিংস টুআইজ’ লেখাটি পড়েন। আরো কিছু লেখা এবং একটি ‘গালি অভিধান’ এর সাহায্য নিয়ে তিনি লেখেন ‘নো অর্কিড ফর মিস ব্লানডিস’। ছয়টি সাপ্তাহিক ছুটির দিনে লিখে তিনি সম্পূর্ণ লেখাটি শেষ করেন। বইটি প্রকাশিত হবার পর বিপুল জনপ্রিয়তা পায় এবং দশকের সেরা বিক্রিত গ্রন্থ হিসাবে স্বীকৃতি পায়। দ্বিতীয় বিশ্বযুদ্ধের সময় তিনি রাজকীয় বিমানবাহিনীর হয়ে যুদ্ধ করেন। চেজ এই সময বিমান বাহিনীর জার্নাল সম্পাদনার দায়িত্বে ছিলেন। এই জার্নালেই প্রকাশিত হয় তার ব্যাতিক্রমি একটি ছোট গল্প, ”দি মিরর ইন রুম টুইন্টি টু’’ এই লেখায় তিনি অপরাধ কাহিনীর বাইরে কিছু নিয়ে লেখার পরীক্ষা নিরীক্ষা করেন।
পূর্ণেন্দু পত্রী
১৯৫১ সালে তাঁর প্রথম কাব্যগ্রন্থ "একমুঠো রোদ" প্রকাশিত হয়। ১৯৫৮ সালে প্রকাশিত প্রথম উপন্যাস "দাঁড়ের ময়না" মানিক পুরস্কার লাভ করে। তাঁর অন্যান্য কাব্যগ্রন্থগুলি হল "শব্দের ঠিকানা" (১৯৭৫), "সূর্যোদয় তুমি এলে" (১৯৭৬) "আমাদের তুমুল হৈ-হল্লা" (১৯৮০) ও "গভীর রাতের ট্রাঙ্ককল" (১৯৮১), "আমিই কচ আমিই দেবযানী" ইত্যাদি। সাহিত্য গবেষক শিশিরকুমার দাশ তাঁর কাব্য সম্পর্কে মন্তব্য করেন, "ছন্দের কৌশল, প্রতিমা গঠনের স্পষ্টতা এবং কথনভঙ্গির ঘরোয়া চাল তাঁর কবিতার প্রধান বৈশিষ্ট্য।" পূর্ণেন্দু পত্রীর অন্যান্য উপন্যাসের মধ্যে উল্লেখযোগ্য "ভোমরাগুড়ি", "মালতীমঙ্গল" ইত্যাদি। "রূপসী বাংলার দুই কবি" তাঁর একটি বিখ্যাত প্রবন্ধগ্রন্থ। পূর্ণেন্দু পত্রী কলকাতা সম্বন্ধে প্রায় এক ডজন গ্রন্থ রচনা করেছিলেন। এগুলির মধ্যে উল্লেখযোগ্য "শহর কলকাতার আদি পর্ব", "বঙ্গভঙ্গ", "কি করে কলকাতা হল", "ছড়ায় মোড়া কলকাতা", "কলকাতার রাজকাহিনী", "এক যে ছিল কলকাতা" ইত্যাদি। জীবনের শেষপর্বে বঙ্কিমচন্দ্র চট্টোপাধ্যায়কে নিয়ে এক বিশাল গবেষণার কাজ শুরু করেছিলেন। মৃত্যুর পূর্বে ১৯৯৬ সালে তার প্রথম খণ্ড "বঙ্কিম যুগ" প্রকাশিত হয়। শিশুসাহিত্যেও তিনি ছিলেন এক জনপ্রিয় লেখক। ছোটোদের জন্য লিখেছেন "আলটুং ফালটুং", "ম্যাকের বাবা খ্যাঁক", "ইল্লীবিল্লী", "দুষ্টুর রামায়ণ", "জুনিয়র ব্যোমকেশ", "জাম্বো দি জিনিয়াস", প্রভৃতি হাসির বই। "আমার ছেলেবেলা" নামে তাঁর একটি স্মৃতিকথাও রয়েছে। সামগ্রিক সাহিত্যকর্মের জন্য পশ্চিমবঙ্গ সরকার তাঁকে বিদ্যাসাগর পুরস্কারে ভূষিত করেন।
জে. জি. ফারেল
তাঁর রচিত এম্পায়ার ত্রয়ী উপন্যাস "ট্রাবল্‌স" (১৯৭০), "দ্য সীজ অফ কৃষ্ণপুর" (১৯৭৩), ও "দ্য সিঙ্গাপুর গ্রিপ" (১৯৭৮) এর জন্য তিনি সমাদৃত হন। ২০০৮ সালে সালমান রুশদি বলেন, "সন্দেহাতীতভাবে তিনি (ফারেল) বর্তমান সময়ের অন্যতম সেরা ইংরেজ ঔপন্যাসিক। তাঁর রেখে যাওয়া উপন্যাস ত্রয়ী পৃথকভাবে অসাধারণ।"
অ্যালমা র‍্যাভিল্লী
"The Ring", 1927. "Juno and the Paycock", 1929. "Murder", 1930. "The Skin Game", 1931. "Rich and Strange", 1931. "Number Seventeen", 1932. "Waltzes from Vienna", 1934. "The 39 Steps", 1935. "The Secret Agent", 1936. "Sabotage", 1936. "Young and Innocent", 1937. "The Lady Vanishes", 1938. "Jamaica Inn", 1939. "Suspicion", 1941. "Shadow of a Doubt", 1943. "The Paradine Case", 1947. "Stage Fright", 1950. "I Confess", 1953.
টু কিল আ মকিংবার্ড
টু কিল আ মকিংবার্ড () মার্কিন সাহিত্যিক হার্পার লি রচিত একটি উপন্যাস যা ১৯৬০ সালে প্রথম প্রকাশিত হয়। প্রকাশের সাথে সাথেই বইটি সাফল্যের মুখ দেখে এবং পুলিৎজার পুরস্কার অর্জন করে। বর্তনামে বইটি আধুনিক মার্কিন সাহিত্যের একটি ধ্রুপদী গ্রন্থ বা "ক্লাসিক" হিসেবে স্বীকৃত। উপন্যাসটির কাহিনী ও চরিত্রগুলি লি তার নিজের পরিবার ও তাদের প্রতিবেশী সম্পর্কে নিজস্ব পর্যবেক্ষণ এবং তাঁর ১০ বছর বয়সে জন্মশহর অ্যালাবামা অঙ্গরাজ্যের মনরোভিলে ১৯৩৬ সালে ঘটা একটি ঘটনার ছায়া অবলম্বনে সৃষ্টি করেন। উপন্যাসের গল্পটি ছয়-বছর-বয়সী জঁ-লুই ফিঞ্চের জবানীতে বলা হয়েছে।
রিপ ভ্যান উইঙ্কল (দ্ব্যর্থতা নিরসন)
"রিপ ভ্যান উইঙ্কল" মার্কিন লেখক ওয়াশিংটন আর্ভিং রচিত একটি ছোটগল্প, যা ১৮১৯ সালে প্রকাশিত হয়।
স্বামী অ্যান্ড ফ্রেন্ডস্‌
"স্বামী অ্যান্ড ফ্রেন্ডস্‌" হল রাসীপুরম কৃষ্ণস্বামী নারায়ণস্বামীর (আর. কে. নারায়ণ) প্রথম উপন্যাস। নারায়ণের অক্সফোর্ডে পাঠরত এক বন্ধু ও প্রতিবেশীর (‘কিট্টু’ পূর্ণ) মাধ্যমে এই উপন্যাসটি প্রকাশিত হয়েছিল। সেই বন্ধুটির মাধ্যমে গ্রাহাম গ্রিন নারায়ণের রচনার সঙ্গে পরিচিত হন এবং সেই রচনায় বিশেষ আগ্রহ প্রকাশ করেন। তিনিই এক নামী ইংরেজি প্রকাশকের কাছে (হ্যামিশ হ্যামিলটন) বইটি পাঠান। "স্বামী অ্যান্ড ফ্রেন্ডস্‌" নামটিও গ্রাহাম গ্রিনের পরামর্শেই রাখা হয়েছিল। নারায়ণ প্রথমে এই বইটির নামকরণ করতে চেয়েছিলেন "দ্য টেট"। কিন্তু গ্রিন তাঁকে বলেন, "স্বামী অ্যান্ড ফ্রেন্ডস্‌" নামটি রুডিয়ার্ড কিপলিংয়ের "স্টেকি অ্যান্ড কোম্পানি" বইটির নামের আদলে হওয়ার জন্য তা পাঠককে আকর্ষিত করবে।
হ্যারি পটার
যদিও রাউলিং এর মতে "হ্যারি পটার" লেখার সময় কোন নির্দিষ্ট বয়সের পাঠকের কথা তার মাথায় ছিল না, প্রকাশকেরা প্রথমে বইটিকে ১১ বছর বয়সী পাঠকের উপযোগী হিসেবে ধরে নেন। বইটি প্রকাশের কালে অন্যান্য লেখিকাদের মত জোয়ানে রাউলিং কে প্রকাশকরা আরো লিঙ্গ-নিরপেক্ষ কোন ছদ্মনাম ব্যবহার করতে বলেন যাতে এই বয়সী ছেলেরা আকৃষ্ট হয় কারণ ছেলেরা সাধারণত নারী লেখকদের বই কিনতে আগ্রহী হয় না। তিনি তার জে. কে. রাউলিং নামটি নির্বাচন করেন (জোয়ান ক্যাথলীন রাউলিং)। ক্যাথলিন তার দাদী/নানীর নাম।
সঞ্জীবচন্দ্র চট্টোপাধ্যায়
১৮৭৫ খ্রিস্টাব্দে তাঁর প্রথম বাংলা প্রবন্ধ যাত্রা প্রকাশিত হয়। ভ্রমর নামক মাসিক পত্রিকায় রামেশ্বরের অদৃষ্ট নামক তাঁর প্রথম গল্প প্রকাশিত হয়, যা ১৮৭৭ খ্রিস্তাব্দে গ্রন্থাকারে প্রকাশিত হয়। ১৮৭৭ খ্রিস্টাব্দে তাঁর প্রথম উপন্যাস কণ্ঠমালা গ্রন্থাকারে প্রকাশিত হয়। ১৮৮৩ খ্রিস্টাব্দে জালপ্রতাপ চাঁদ ও ১৮৮৫ খ্রিস্টাব্দে মাধবীলতা নামক উপন্যাস পুস্তকাকারে প্রকাশিত হয়। ১২৮১ বঙ্গাব্দে ভ্রমর নামক মাসিক পত্রিকার জ্যৈষ্ঠ সংখ্যায় প্রকাশিত দামিনী নামক গল্পটি তাঁর মৃত্যুর পর প্রকাশিত হয়। ১২৮৭ বঙ্গাব্দ থেকে ১২৮৯ বঙ্গাব্দের মধ্যে ছয়টি পর্বে বঙ্গদর্শন পত্রিকায় তাঁর ভ্রমণকাহিনী পালামৌ প্রকাশিত হয়।
রেমন্ড চ্যান্ডলার
রেমন্ড থর্নটন চ্যান্ডলার (১৮৮৮ – ১৯৫৯) ছিলেন একজন ব্রিটিশ-মার্কিন ঔপন্যাসিক এবং টিত্রনাট্যকার। ১৯৩২ সালে ৪৪ বছর বয়সে তেল কোম্পানিতে নির্বাহির চাকরি হারিয়ে তিনি গোয়েন্দা কাহিনী লিখতে শুরু করেন। তার প্রথম ছোটগল্প "ব্ল্যাকমেলারস ডোন্ট শুট" প্রকাশিত হয় ১৯৩৩ সালে জনপ্রিয় পাল্প ম্যাগাজিন "ব্ল্যাক মাস্ক"-এ। আর প্রথম উপন্যাস "দ্য বিগ স্লিপ" প্রকাশিত হয় ১৯৩৯ সালে। ছোটগল্পগুলোর পাশাপাশি রেমন্ড তার জীবনকালে সাতটি উপন্যাস প্রকাশ করেন (অষ্টমটি রচনাকালে তার মৃত্যু হয়, টরে রবার্ট বি পার্কার তা সম্পূর্ণ করেন)। "প্লেব্যাক" ছাড়া অন্য সবগুলো উপন্যাস চলচ্চিত্রায়িত হয়েছে, কোনো কোনোটা একাধিকবার। মৃত্যুর আগের বছর তাকে মিস্ট্রি রাইটার্স অফ আমেরিকার সভাপতি করা হয়। ১৯৫৯ সালের ২৬শে মার্চ তিনি ক্যালিফোর্নিয়ার লা জোলাতে মৃত্যুবরণ করেন।
রোম্যান্স উপন্যাস
কোনো মূলধারার রোম্যান্স প্রকাশকের দ্বারা প্রকাশিত প্রথম ভবিষ্যকাহিনিমূলক রোম্যান্স হল জেইন অ্যান ক্রেনজ রচিত "সুইট স্টারফায়ার"। ১৯৮৬ সালে প্রকাশিত এই উপন্যাসটি ছিল পৃথক একটি ছায়াপথের পটভূমিতে রচিত একটি “ক্ল্যাসিক রোড ট্রিপ রোম্যান্স”। ২০০০ সালের পর থেকে এই উপবর্গটি বেশ জনপ্রিয়তা অর্জন করেছে। ক্রেনজ মনে করেন এই ধারায় উপন্যাসগুলির জনপ্রিয়তার কারণ হল এগুলি “মূলত ধ্রুপদী ঐতিহাসিক উপন্যাস যা পৃথক কোনো জগতের পটভূমিকায় রচিত।”
হ্যারি পটার অ্যান্ড দ্য ডেথলি হ্যালোস
সিরিজে প্রথমবারের মত, "ডেথলি হ্যালোস" বইয়ের শুরুতে রাউলিং দুইটি ভূমিকা বা মুখবন্ধ সংযুক্ত করেন। প্রথমটি হল গ্রিক নাট্যকার এস্কাইলাস রচিত "দ্য লিবেশন-বিয়ারার্স" এর একটি অনুচ্ছেদ এবং দ্বিতীয়টি হল উইলিয়াম পেন রচিত "মোর ফ্রুইটস অফ সলিটিউড" এর একটি অনুচ্ছেদ।
জে কে রাউলিং
১৯৯০ সালে জে.কে. রাউলিং এর মাথায় আসে ‘হ্যারি পটার’ গল্পের ধারণা। একদিন তিনি ম্যানচেষ্টার থেকে লন্ডনে যাচ্ছিলেন পাতাল ট্রেনে চড়ে। ট্রেনটিতে যাত্রীদের প্রচন্ড ভিড় ছিল। সব মিলিয়ে অস্বস্তিকর এক অবস্থা বিরাজ করছে পুরো ট্রেনজুড়ে। এই ট্রেনেই দীর্ঘ ৪ ঘন্টা অতিবাহিত করতে হয়েছে জে.কে. রাউলিংকে। এই অবস্থাতেই তিনি চিন্তা করছিলেন নতুন কোনো একটি লেখা নিয়ে। হঠাৎই তার স্বপ্নের মনের জানালায় কড়া নাড়ে এক এতিম ছেলে। যেই ছেলেটি পালিত হচ্ছে তার এক ফুফু ও ফুফার কাছে। যারা দুজনই খুব নিচুমনের অধিকারী। ছেলেটি শত অন্যায় অত্যাচার সহ্য করলেও সে জানে না যে, তার মধ্যে রয়েছে এক মায়াবী জাদুকরী ক্ষমতা। একই সাথে তিনি তার মনের ক্যানভাসে একে ফেলেন সেই এতিম ছেলেটির মুখাবয়ব। মোটা ফ্রেমের চশমা পরিচিত কালো চুলের হ্যারিকে নিয়ে ওই সময় থেকেই লেখা শুরু করেন জে.কে. রাউলিং। অবশেষে ১৯৯৫ সালে শেষ করেন হ্যারি পটার সিরিজের ১ম গল্পটি। ২০০৭ সালের এপ্রিল মাস পর্যন্ত সাতটি বইয়ের প্রথম ছয়টি বই সারা পৃথিবীতে ৩২৫ মিলিয়ন কপিরও বেশী বিক্রী হয়েছে এবং ৬৪টিরও অধিক ভাষায় অনূদিত হয়েছে।
মো ইয়ান
পুনর্গঠন এবং জাগরণের সময়ে চীনা ভাষায় কয়েক ডজন ছোট গল্প এবং উপন্যাস প্রকাশের মাধ্যমে লেখক হিসেবে আবির্ভূত হন। তাঁর প্রথম উপন্যাস 'ফলিং রেইন অন এ স্প্রিং নাইট' ১৯৮১ সালে প্রকাশ করেন। অনেক উপন্যাসই পূর্ব এশিয়ান ভাষাবিশারদ ও নটরড্যাম বিশ্ববিদ্যালয়ের অধ্যাপক হাওয়ার্ড গোল্ডব্লাটের সহায়তায় ইংরেজিতে অনূদিত হয়ে প্রকাশিত হয়।
অ্যালমা র‍্যাভিল্লী
"The Constant Nymph", 1928. "The First Born", 1928. "After the Verdict", 1929. A "Romance of Seville", 1929. "The Outsider", 1931. "Sally in Our Alley", 1931. "The Water Gipsies", 1932. "Nine till Six", 1932. "Forbidden Territory", 1934. "The Passing of the Third Floor Back", 1935. "It's in the Bag", 1945.
অ্যানিম্যাল ফার্ম
অ্যানিমেল ফার্ম () ব্রিটিশ ঔপন্যাসিক জর্জ অরওয়েল রচিত একটি রূপকধর্মী উপন্যাসিকা। এটি ১৭ আগস্ট ১৯৪৫ সালে ইংল্যান্ডে প্রথম প্রকাশিত হয়। অরওয়েল মতে, বইটি ১৯১৭-এর রুশ বিপ্লবের নেতৃত্ব দানের ঘটনা এবং পরবর্তীতে সোভিয়েত ইউনিয়নে স্তালিন যুগের আবহ প্রতিফলিত হয়েছে। ১৯৪৫ খ্রিস্টাব্দে উপন্যাসটি প্রকাশিত হয়। সোভিয়েট ইউনিয়নের স্টালিন শাসনামলের নানান চিত্র এতে পাওয়া যায়। অরওয়েল ছিলেন একজন "ইন্ডিপেন্ডেন্ট লেবার পার্টি" সদস্য এবং স্টালিন সমালোচক। স্পেনীয় গণযুদ্ধের সময় তার অভিজ্ঞতা থেকে অরওয়েল স্টালিনবাদ সম্পর্কে সন্দিহান ছিলেন।
সং অফারিংস (ইংরেজি গীতাঞ্জলি)
সং অফারিংস (ইংরেজি ভাষা: Song Offerings) নোবেল পুরস্কার বিজয়ী বাঙ্গালী কবি রবীন্দ্রনাথ ঠাকুর বিরচিত "গীতাঞ্জলি" (ইংরেজি ভাষা: "Gitanjali") কাব্যগ্রন্থের ইংরেজী অনুবাদ। এটি ইংরেজি ভাষায় অনূদিত রবীন্দ্রনাথের প্রথম সংকলনগ্রন্থ যা ১৯১২ ক্রিস্টাব্দে লন্ডনে প্রথম প্রকাশিত হয়। এর কবিতাগুলি পাশ্চাত্যে খুবই সমাদৃত হয়। অনূদিত গ্রন্থটি প্রচ্ছদে Gitanjali (Song Offerings) নামাঙ্কিত। তবে ইংরেজি গীতাঞ্জলিতে বাংলা "গীতাঞ্জলি'র" একচ্ছত্র আধিপত্য নেই। রবীন্দ্রনাথ মূল "গীতাঞ্জলি'র" ১৫৭টি গান/কবিতা থেকে ইংরেজি গীতাঞ্জলিতে (Song Offerings) মাত্র ৫১টি স্থান দিয়েছেন। বাকি ৫২টি বেছে নিয়েছেন "গীতিমাল্য", "নৈবেদ্য", "খেয়া", "শিশু", "কল্পনা", "চৈতালি", "উৎসর্গ", "স্মরণ" ও "অচলায়তন" থেকে। গীতিমাল্য থেকে ১৬টি, নৈবেদ্য থেকে ১৫টি, খেয়া থেকে ১১টি, শিশু থেকে ৩টি, কল্পনা থেকে ১টি, চৈতালি থেকে ১টি, উৎসর্গ থেকে ১টি, স্মরণ থেকে ১টি এবং অচলায়তন থেকে ১টি কবিতা/গান নিয়ে তিনি ইংরেজি গীতাঞ্জলির বিন্যাস করেছেন। অর্থাৎ ইংরেজি গীতাঞ্জলিতে মূল বাংলা "গীতাঞ্জলি" সহ মোট ৯টি গ্রন্থের কবিতা বা গানের সমাবেশ রয়েছে।
দ্য সান অলসো রাইজেস
হেমিংওয়ের প্রথম উপন্যাস সন্দেহাতীতভাবে তাঁর শ্রেষ্ঠ ও সবচেয়ে গুরুত্বপূর্ণ এবং আধুনিকতাবাদী উপন্যাস। যদিও রেনল্ডস মনে করেন হেমিংওয়ে দার্শনিক দিক বিবেচনায় আধুনিকতাবাদী ছিলেন না। বইটিতে তাঁর সৃষ্ট চরিত্রাবলি ভবিষ্যৎ প্রজন্মের জন্য যুদ্ধ-পরবর্তী প্রবাসী প্রজন্মের সংক্ষিপ্তসার তোলে ধরে। অনেক পর্যালোচক, তন্মধ্যে এইচ. এল. মেনকেন একজন, হেমিংওয়ের লেখনীর ধরণ, বক্তব্যের ব্যবহার, ও দৃঢ় লেখনীর প্রশংসা করেন।
গালিভার’স ট্রাভেলস
গালিভার'স ট্রাভেলস (ইংরেজি: Gulliver's Travels, "গালিভারের ভ্রমণবৃত্তান্ত") হল অ্যাংলো-আইরিশ লেখক ও ধর্মযাজক জোনাথন সুইফট রচিত একটি ইংরেজি উপন্যাস। বইটির পুরো নাম ট্রাভেলস ইনটু সেভারেল রিমোট নেশনস অফ দ্য ওয়ার্ল্ড, ইন ফোর পার্টস। বাই লেমুয়েল গালিভার, ফার্স্ট আ সার্জন, অ্যান্ড দেন আ ক্যাপ্টেন অফ সেভারেল শিপস (ইংরেজি: Travels into Several Remote Nations of the World, in Four Parts. By Lemuel Gulliver, First a Surgeon, and then a Captain of several Ships)। বইটি ১৭২৬ সালের ২৮ অক্টোবর প্রথম প্রকাশিত হয়। ১৭৩৫ সালে বইটির সংস্করণ করা হয়। এই উপন্যাসে সুইফট মানব চরিত্রকে ব্যঙ্গ করেছেন এবং সাহিত্যের প্রচলিত ভ্রমণবৃত্তান্ত ধারাটির প্যারোডি করেছেন। "গালিভার'স ট্রাভেলস" সুইফটের সবচেয়ে বিখ্যাত রচনা। এটিকে ইংরেজি সাহিত্যের একটি ধ্রুপদি গ্রন্থ মনে করা হয়। পরবর্তীকালে এই উপন্যাস অবলম্বনে একাধিক নাটক ও চলচ্চিত্র নির্মিত হয়েছিল।